65 Murid SBP Cyberjaya Dijangkiti Covid-19. YB Dr Radzi Jidin Mohon Doa Dipermudahkan Urusan Anak-anak Ni!

Seramai 65 pelajar Tingkatan Satu dan Tingkatan Dua Sekolah Seri Puteri di Cyberjaya dijangkiti COVID-19. Perkara itu disahkan Menteri Kanan Pendidikan Datuk Radzi Jidin dalam rakaman video di akaun Twitternya malam tadi.

Katanya, mereka sudah dihantar ke Pusat Kuarantin dan Rawatan COVID-19 (PKRC) di Taman Ekspo Pertanian Malaysia (MAEPS) Serdang, hari ini.

“Selepas mesyuarat lewat petang tadi, saya dimaklumkan terdapat kes positif COVID-19 di Sekolah Seri Puteri, Cyberjaya.”

“Saya bersama Ketua Pengarah Pendidikan Malaysia terus ke sekolah berkenaan malam ini untuk mendapatkan gambaran sebenar keadaan di sana,” jelasnya.

Menurut perkongsian video yang dikongsikan malam tadi, Radzi telah hadir ke sekolah berkenaan bagi memantau situasi sebenar yang berlaku di sekolah berasrama penuh (SBP) tersebut.

“Kes covid berlaku di kalangan murid, asalnya daripada seorang guru dijangkiti Covid-19, dan saringan contact rapat guru tersebut didapati seorang cikgu lagi juga positif dan 6 orang murid didapati positif dan mereka berada di bawah pemantauan pihak sekolah.

“Apabila dilakukan contact rapat pada murid sekolah yang lain didapati  121 orang dan mereka telah dipotong gelangnya hari ini dan dibenarkan pulang ke rumah masing-masing”

“Dalam usaha mengurangkan jumlah murid berada di asrama, telah ada buat saringan dan didapati 65 orang murid adalah positif dan mereka telah di bawa ke MAEPS untuk pemantauan” jelasnya di dalam video tersebut.

Bahkan menurut ciapan yang dikeluarkan, Radzi juga memohon didoakan agar dipermudahkan urusan.

“65 orang pelajar tingakatan 1 dan 2 positif covid19. Ini merupakan kali pertama SBP kena kes sebanyak ini. Doakan dipermudahkan segala urusan. Akan update dari masa ke semasa,” demikian menurut ciapannya di twitter.

Pada 9 Oktober yang lepas, kementerian Pendidikan (KPM) memaklumkan mana-mana sekolah yang dikesan mempunyai kes Covid-19 perlu ditutup selama tujuh hari, tanpa menunggu alalisis risiko oleh Kementerian Kesihatan (KKM)

Institusi pendidikan di Selangor, Kuala Lumpur, Putrajaya dan Melaka mulaberoperasi pada 31 Oktober yang lalu.

Operasi institusi di bawah Kementerian Pendidikan Malaysia (KPM) itu adalah berdasarkan peralihan ke Fasa 4 Pelan Pemulihan Negara (PPN) sejak 18 Oktober yang lepas.


Hilangnya Sebutir Permata Seni, Adibah Noor Meninggal Dunia. Al-Fatihah!

Berita sedih sekali lagi melanda anak seni apabila pelakon, hos dan juga pelawak, Adibah Noor meninggal dunia.

Berita duka tersebut dikongsikan oleh Datin Emilia Rosnaida yang juga Isteri kepada Datuk Ac Mizsl menerusi laman instagramnya.

Allahuakbar sedihnyer, terkejut dapat berita ni ..sahabat kita yg versatile Adibah Noor @adibahnoormohdomar , baru sahaja meninggal dunia 😭😭😭😭

إِنَّا لِلّهِ وَإِنَّـا إِلَيْهِ رَاجِعونَ

بِسْمِ ٱللَّهِ ٱلرَّحْمَـن ِ ٱلرَّحِيم

ٱلْحَمْدُ لِلَّهِ رَبِّ ٱلْعَـلَمِين۞ ٱلرَّحْمَـنِ ٱلرَّ.حِيم۞

مَـلِكِ يَوْمِ ٱلدِّين۞إِيَّاكَ نَعْبُدُ وَإِيَّاكَ نَسْتَعِينُ۞ ٱهْدِنَا ٱلصِّرَطَ ٱلْمُسْتَقِيمَ۞صِرَطَ ٱلَّذِينَ أَنْعَمْتَ عَلَيْهِمْ ۞ غَيْرِ ٱلْمَغْضُوبِ عَلَيْهِمْ وَلاَ ٱلضَّاۤلِّينَ۞

Salam Takziah dari kami sekeluarga

pemilik nama sebenar,  Adibah Noor Mohamed Omar dilaporkan meninggal pada jam 7.45 petang di sebuah hospital swasta.   Menurut pengurusnya, Allahyarham sudah lama menghidap kanser, namun perkara itu dirahsiakan daripada pengetahuan umum.

Salam takziah buat keluarga Allah. Semoga rohnya ditempatkan bersama golongan yang beriman.  Al-Fatihah.

Rakan-rakan artis serta warganet turut menitipkan ucapan takziah buat keluarga Allahyarham.


“Seronok Tengok Abang Sekeluarga Sentiasa Bersama.” Ebit Lew Jadi Idola, Zul Yahya Buka Pasar Raya Sendiri!

Umum mengetahui kejayaan Ustaz Ebit Lew dalam bidang bisnes. Tidak hairanlah ramai yang menjadikan beliau sebagai ido. Ini termasuklah pelakon Zul Yahya.
Dalam satu perkongsian baru-baru ini, Zul Yahya bakal membuka pasar raya miliknya sendiri yang diberi nama Zulyahya Mart.

Menerusi perkongsian di Instagram miliknya, pelakon berusia 47 tahun itu memaklumkan ini adalah antara cara dan langkah untuknya serta keluarga mendidik diri untuk berjaya di jalan Tuhan.

bapa kepada enam orang cahaya itu berharap usaha yang dilakukan ini adalah sebagai penggerak kepada dirinya agar segala yang dilakukan berpaksikan pada syiar agama.

“MasyaAllah, kami belum baik baru belajar korbankan sikit-sikit untuk perkara baik. Doakan kami semoga dapat mendidik diri dan keluarga digerakkan agar sentiasa korbankan diri, masa dan harta untuk kehidupan agama…”

“Berniaga perlukan usaha, tawakal dan doa yang tak putus-putus InsyaAllah…”


“2009 Tak Tahu Alif Ba Ta, Hanya Hafal Al- Fatihah & 3 Qul.” Perkongsian #10yearchallenge Mizz Nina Buat Netizen Tersentuh. Sangat Berinspirasi!

Jika ada antara orang lain berlumba-lumba menyertai #10yearchallenge sehingga sanggup memuat naik gambar yang tidak bersesuaian, berbeza pula dengan Mizz Nina.

Seperti yang diketahui ramai, dia kini sudah tidak lagi berminat untuk menyanyi kini sibuk mendalami ilmu agama memberitahu,

Isteri kesayangan penyanyi Noh Salleh ini bagaimana pun tidak ketinggalan melakukan cabaran #10yearchallenge. Akui Mizz Nina, dia bukan berkongsi gambar sebaliknya perubahan hidup yang dialami sejak 10 tahun lalu.

Menerusi Instagram, Mizz Nina atau nama sebenarnya Shazrina Azman berkata, pada 2009, dia langsung tidak mengenali Alif Ba Ta dan hanya menghafal surah al-Fatihah dan tiga Qul.

Malahan, Mizz Nina turut mengakui bahawa dia hanya mulai belajar membaca al-Quran pada usia 33 tahun.

“Jangan pernah mengadili kehidupan orang lain. Mungkin kamu tidak tahu bagaimana saya berusaha untuk menjadi insan dan muslimah lebih baik. Galakan itu adalah kunci.

“Saya tidak pernah bayangkan akan mengalami perubahan besar secara luaran mahupun dalaman. Allah menuntun saya kembali mengamalkan ajaran Islam.

Mizz Nina yang jkini sedang mengikuti kursus diploma Ta’leem al-Quran dalam masa yang sama turut aktif melakukan dakwah serta memberikan ceramah.

Akuinya, dalam mempelajari Al-Quran, tidak timbul isu lambat atau cepat.

“Kita tidak pernah terlambat untuk belajar al-Quran. SubhanAllah. Alhamdulillah atas semua berkat. Jadi, yang tengah berusaha memperbaiki diri usah berputus asa.

“Jujurnya, banyak perkara yang berubah dan saya berdoa agar Allah terus memimpin semua orang ke jalan lurus,” ujar Mizz Nina lagi.

Menerusi perkongsian itu juga, Mizz Nina mendedahkan dia pernah berputus asa mencari pasangan hidup dan hanya fokus pada kerjaya seni.

“Pada 2009, saya berusia 29 tahun, masih solo dan fokus pada kerjaya. Saya putus asa mencari pasangan hidup dan hanya tumpukan pada latihan menyanyi. Saya tidak sangka bertemu dengan suami pada penghujung 2009. Alhamdulillah, Allah satukan kami dan berkahwin tidak lama selepas itu.

“Hidup saya perlahan-lahan mulai berubah. Malahan, perubahan itu saya mulai saya rasai ketika abang saya meninggal dunia. Walaupun tidak solat lima kali sehari tetapi saya tidak menutup hubungan saya dengan Allah,” katanya menerusi laman instagramnya semalam.

Perkongsian Mizz Nina menimbulkan rasa sebak dan terharu dikalangan netizen. Rata-rata mengakui cukup tersentuh hati dan menyatakan Mizz nina adalah sumber inspirasi mereka.


Tangani Batuk Dan Selesema Hanya Dengan Dua Bahan Saja, Ramai Baru Tahu Petua Ni

Zaman sekarang ni, dah menjadi satu musim dimana mudah terkena jangkitan, ramai yang sakit-sakit, selesema dan batuk . Lagi-lagi jangkitan batu dan selesema mudah terkena pada kanak-kanak.

Sesetengah ubat klinikal ada yang kanak-kanak tidak boleh ambil. Bila anak mengalami batuk-batuk sekaligus akan selesema juga. Namun batuk dan selesema ini memang mengambil mana untuk sembuh.

Sepertimana yang kita tahu bawang putih kaya dengan khasiat yang tersendiri. Kita ingin kongsikan petua atau ubat selesema dari turun temurun mak mak, adakalanya boleh digunapakai dengan menggunakan bahan semulajadi  dengan hanya menggunakan  bawang putih dan minyak zaitun sahaja.

Cara Buat Minyak Bawang Putih

-Bakar kan bawang putih

-Tumbuk kasar bawang putih

-Campurkan dalam minyak zaitun

Cara aplikasi

-Hanya sapu pada betis , perut , dada , belakang badan anak , tekak & sedikit di hidung

Nanti anda akan lihat hasilnya, jangan terkejut kalau anak anda keluarkan kahak yang banyak, ini bermakna minyak tersebut sedang berkesan.


“Panik Monyet Kejar & Nak Terkam.” Anak Jatuh Tersembam & Luka, Ibu Ni Kongsi Situasi Diserang Monyet Liar Ketika Bercuti

Malang tidak berbau… Demikian yang berlaku pada keluarga ini apabila dikejar Monyet liar. Insiden tersebut menyebabkan anak kecil tercedera dan dibawa je hospital untuk mendapatkan rawatan.

KAMI DISERANG MONYET LIAR !

Kami sekeluarga berjalan kaki ke kereta untuk ambil selipar dan ingin ke Teluk Cempedak yang terletak bersebelahan dengan resort kami. Tergerak hati nak rakam video ketika menuju ke kereta. Terdapat segerombolan monyet liar di pokok pokok dan ada juga yang memanjat kereta pengunjung disitu.

Setibanya kami yang berhampiran dengan kereta, suami saya berjalan perlahan-lahan menuju ke kereta memandangkan ada beberapa ekor monyet yang berada di atas kereta bersebelahan kereta kami. Ketika itu monyet tersebut tidak menunjukkan reaksi terancam. Belum sempat suami tiba di kereta, ada seekor monyet yang agak besar diantara monyet monyet lain terus mengejar dan ingin menerkam suami.

Keadaan ketika tu dah jadi panik dan suami terus berlari semula ke arah resort. Saya dan anak anak yang lain turut panik dan cuba untuk lari kan diri kerana monyet liar tu betul betul berada disebelah stroller bayi saya. Saya cuba untuk selamatkan diri dan anak anak dengan tolak stroller bayi secepat yang boleh.

Tiba-tiba bayi saya terjatuh tersembam ke jalan kerana pusingan stroller yang terlalu pantas ekoran keadaan semakin panik. Bayi saya mengalami luka dan lebam dimuka. Anggota badan lain tidak cedera. Ketika kejadian tiada seorang pun pengawal yang berada berhampiran kami.

Banyak monyet liar disini

Kami terus duduk dilaluan pejalan kaki bersebelahan tempat parking kereta dibahagian dalam. Ada seorang pengawal parking bahagian dalam cuba keluar untuk bertanya apa yang berlaku. Ketika itu monyet tersebut sudah lari ke hutan berhadapan parking luar. Pengawal tersebut terus memanggil Security Manager beritahu apa yang terjadi.

Pengawal tersebut maklumkan kepada kami sebelum ni memang banyak monyet liar disini dan sudah maklumkan pada perhilitan. Dia menyuruh kami untuk menghubungi perhilitan. Saya bertanya semula kepadanya, “kami ke yang perlu hubungi? Bukan pihak hotel?”

Dia maklumkan parking diluar itu adalah diluar kawasan hotel, jadi bukan tanggungjawab mereka. Parking di bawah jagaan resort tersebut dah penuh dan kawasannya agak kecil. Ramai pengunjung memarking kenderaan mereka sebaris kereta kami. Tiada tempat lain, hanya itu dan juga parking dalam yang dah penuh.

Bawa bayi yang ada sawan dan cedera

Security Manager datang menghampiri kami dan bertanya apa yang terjadi? Kami ceritakan semua dan dia meminta pengawal keselamatan resort tersebut mengambil kayu dan menghalau monyet monyet liar disitu.

Selepas itu Security Manager tersebut meminta kunci kereta pada suami dan dia bantu alihkan kenderaan untuk dibawa masuk parking dibahagian dalam di parking oku kerana kotak parking biasa sudah penuh. Memandangkan kami membawa bayi yang ada sawan dan cedera ketika itu, dia benarkan kami parking dipetak OKU untuk mengelakkan kejadian sama berulang lagi.

Security Manager tersebut terus hubungi ambulans di HTAA untuk berikan rawatan kepada bayi saya yang cedera akibat terjatuh dari stroller. Ambulans sampai diperkarangan resort, saya dan bayi serta anak sulung saya terus menaiki ambulans dan menuju ke HTAA. Suami dan anak kedua kami membawa kereta menuju ke HTAA.

Tak ingat nombor ic bayi

Setibanya di HTAA, keadaan agak rumit untuk pendaftaran bayi kerana kami terlupa untuk bawa sijil lahir bayi kami. Selalunya mana sahaja kami pergi, kami pasti akan bawa.

Waimah dalam daerah kami pun saya tetap masukkan sijil lahir dalam begnya. Tapi tak jangka kali ni betul betul terlupa nak bawa dan berlaku perkara yang tak diingini. Okey sambung semula cerita di HTAA.

Setibanya kami disana, pihak pendaftaran HTAA minta kami sijil lahir atau nombor ic anak jika tidak pendaftaran dan rawatan tidak boleh diberikan. Malangnya saya memang betul betul tak ingat nombor ic bayi saya.

Saya terus hubungi pihak Hospital Enche Kluang untuk dapatkan nombor ic bayi saya kerana pihak hospital Enche Kluang ada maklumatnya. Alhamdulillah Allah permudahkan pihak hospital Enche Kluang berikan nombor ic bayi saya.

Menunggu giliran untuk diberi rawatan. Alhamdulillah doktor di kecemasan HTAA maklumkan luka bayi saya tak serius dan telah dibersihkan untuk elakkan jangkitan kuman.

Doktor tersebut meminta untuk kami buat x-ray dikepala bayi kerana dikhuatiri ada retakan dan sebagainya. Alhamdulillah proses tak terlalu lama. Result x-ray dapati semua dalam keadaan sihat dan tiada sebarangan retakan.

Doktor beri kebenaran kami pulang ke hotel dengan syarat pantau keadaan bayi sekiranya bayi ada muntah muntah, menangis tanpa henti atau sawan lain dari yang lain, terus datang semua ke HTAA. Kami terus pulang ke resort.

Pihak hotel ambil berat & tak lepas tangan

Setibanya di resort kami terus menuju ke cafe kerana ketika itu kami sekeluarga sangat lapar dan jam sudah menunjukkan 8.37pm. Tiada mood untuk pergi ke kedai makan yang berada diluar resort kerana masing masing dah letih dan perasaan menjadi tak happy.

Security manager tersebut datang ke cafe untuk berjumpa dan bertanya khabar keadaan bayi kami. Ketika kami berada di HTAA pun dia ada hubungi suami bertanya keadaan bayi kami. Dia minta kami order sahaja apa yang kami ingin makan tanpa bayaran. Walaupun keadaan tu tak setimpal dengan apa yang terjadi, tetapi pihak hotel masih mengambil berat dan tidak lepas tangan.

Saya berharap pihak Perhilitan Kuantan memantau keadaan disekitar kawasan Hyatt Regency Kuantan memandangkan disitu adalah tempat perlancongan dan sudah beberapa kali dimaklumkan pada perhilitan tentang monyet monyet liar tersebut. Saya berharap tidak berlaku pada pengunjung-pengunjung yang lain. Ini melibatkan nyawa.

Terima kasih Hyatt Regency Kuantan Resort atas layanan yang terbaik diberikan kepada kami. Dari check in sehingga check out semuanya tiptop. Tetapi mungkin boleh ditambahbaik tempat parking kereta pengunjung disitu.

Atau boleh sediakan parking valet untuk khidmat hantar dan ambil kereta pengunjung ditempat parking. Kalau tak boleh juga, atleast sediakan pengawal untuk menghalau monyet monyet liar disitu.

Bukan ingin mengajar, tapi hanya cadangan untuk keselamatan.

Ikhlas,

Pengunjung 2105


“Kak Emma Selalu Tengok Drama Korea Ke Time Pregnant 2nd Baby” – Netizen

Menerusi akaun Instagram Shakil Aryan Shah, posting terbaru telah meraih perhatian ramai. Akaun Instagram ini merupakan akaun anak kedua kepada artis Emma Maembong dan suaminya, Shazli Azhar. Pasangan ini berkongsi pertumbuhan dan perkembangan Shakil di akaun ini untuk tatapan para peminat.

Baru sahaja diwujudkan, akaun Instagram ini sudah mempunyai sejumlah 14 ribu pengikut. Wah, nampaknya Shakil juga sepopular seperti abangnya, Shariq Gabriel. Perkongsian terbaru ini memaparkan gambar dan video Shakil bersama ibu bapanya.

Seperti abangnya, Shakil juga mempunyai kulit yang putih gebu. Apa yang nampak berbeza ialah pada bahagian mata yang mana mata Shakil kelihatan agak sepet. Sekali pandangan seperti anak orang Cina dan ada juga menggelarkan seperti anak orang Korea.

Sebenarnya, Shakil banyak mewarisi wajah di sebelah neneknya yang merupakan seorang berbangsa Cina. Jadi tidak hairanlah apabila melihat wajah Shakil seperti anak Cina. Anak-anak yang memiliki d4rah k4cukan sememangnya comel-comel belaka.

Bak kata orang, ke mana tumpahnya kuah kalau tak ke nasi. Walaupun tidak mewarisi wajah ibu bapa sepenuhnya, ada juga yang mewarisi menerusi keturunan nenek moyang mereka. Semoga Shakil Aryan Shah membesar dengan sihat dan menjadi anak soleh.

Untuk rekod, Emma maembong dan Shazli Azhar telah mendirikan rumah tangga pada 20 Februari 2020. Hasil perkahwinan, mereka dikurniakan dua orang Putera bernama Shariq Arshan Gabriel dan Shakil Aryan Shah.

Sumber: Instagram Shakil Aryan Shah

Baca artikel menarik lain di sini:


Lana Nordin & Suami Sepakat Terapkan Budaya Orang Melayu Pada Anak-Anak

Pelakon Lana Nodin meluahkan rasa syukur kerana anak bongsunya, William Daud Mckienzie telah menyambut ulang tahun kelahiran pertama pada November tahun lalu. Sebagai seorang ibu, tiada yang lebih menggembirakan melihat anak sendiri yang sebelum ini menderita sakit semakin sembuh. Akui Lana, kesihatan anaknya yang mesra disapa Billy itu semakin baik.

“Syukur pada Ilahi, sebelum ini Allah SWT berikan ujian yang sangat hebat pada daddy dan mommy sekeluarga. Alhamdulillah kini, Allah SWT berikan nikmat untuk menyambut ulang tahun pertama bersama kami.

“Terima kasih Allah SWT dengan anugerah ini, anak saya semakin sihat dan terima kasih juga kerana memberi saya dan suami peluang menjaganya. Terima kasih juga kepada semua yang telah mendoakan dan masih mendoakan kesihatan anak saya, terima kasih semua,” ungkap Lana lagi dengan penuh rasa sebak.

Difahamkan, sejak dilahirkan, Billy telah menjalani prosedur ‘baloon valvuloplasty’ disebabkan masalah injap sempit (aortic stenosis), namun tahap kesihatannya kini semakin baik.

“Sekarang Billy tidak perlu major pembedahan cuma 6 bulan sekali dia perlu buat rawatan susulan untuk memantau jantungnya. Sekarang dia dah setahun, jadi harap kesihatan baik dan tiada sebarang komplikasi pada jantungnya kelak,” ujar Lana yang mendirikan rumah tangga dengan David Mckinzie atau nama Islamnya, Muhd Daud pada tahun 2015.

Selain Billy, pasangan ini mempunyai seorang cahaya mata sulung bernama Gia Quinn Mckinzie.

Suami isteri sepakat didik anak
Dalam pada itu, pelakon yang berusia 39 tahun itu turut meluahkan rasa syukur dengan apa yang mereka miliki sekarang dan berharap tahun baru yang bakal tiba ini lebih banyak rezeki yang diperoleh.

“Untuk tahun baru ini, saya dan suami akan berniaga selain mempunyai beberapa produk yang bakal dikeluarkan. Selain itu, kami juga akan perkembangkan produk ke hypermarket. Sebelum ini, saya ada cakap mahu ke Brunei sekarang baru set up pejabat dan akan datang rumah kami akan siap tak lama lagi.

“Antara saya dan suami, waktu pagi anak-anak lebih rapat dengan suami kerana dia bangun lebih awal. Dalam pukul 5-6 pagi dia akan bangun untuk bersenam. Waktu itu anak-anak pun turut sama bangun.

“Jadi suami akan ambil alih tanggung jawab untuk menguruskan mereka. Manakala waktu tengah hari dan makan, saya akan ambil alih. Kalau ditanya siapa lebih tegas dan garang pastinya mak lah yang lebih garang kan,” seloroh Lana lagi.

Terapkan budaya orang melayu
Tidak mengabaikan budaya orang Melayu, akui Lana suaminya sendiri sudah selesa dengan budaya ini.

“Kalau diikutkan tak jauh beza budaya antara saya dan suami memandangkan ibunya orang Filipna. Jadi lebih kurang sama Cuma apabila suami duduk di Malaysia, dia faham, budaya Orang Melayu bagaimana dengan budaya di tempat dia. Cuma ada beberapa bab contohnya berbudi bahasa, bersopan dan banyak terikut budaya dari sana kerana suami sangat menitik beratkan benda-benda begini terutama dalam pendidikan anak-anak.

“Selain itu, saya juga terapkan budaya melayu seperti jangan pakai kasut dalam rumah, makan guna tangan dan sebagainya.Tetapi saya tak abaikan budaya dari pihak suami. Cuma lebih budaya Orang Melayu memandangkan suami sendiri dan selesa dengan budaya kita,” cerita Lana lagi.

Anak-anak jadi keutamaan
Mengakui rindu untuk berlakon lagi, namun fokusnya kini lebih pada anak-anak dan juga produk keluarannya.
“Kalau boleh masih nak aktif berlakon dan alhamdulillah jika ada tawaran. Selain itu kalau ada peluang jadi penerbit teringin juga cuma sekarang sibuk dengan produk dan bisnes. Dalam masa yang sama, keutamaan saya pastinya pada anak-anak dan suami. Tambahan lagi,saya lebih selesa menjaga anak-anak tanpa menggunakan khidmat pembantu rumah.

“Kalau berlakon memerlukan masa yang lama. Tetapi kalau ada skrip atau watak yang tak memerlukan masa yang panjang, saya akan terima. Dugaan dan rintangan yang dilalui sebelum ini telah membuka mata saya dan suami. Malah, saya rasa lebih bersyukur dengan apa yang kami miliki sekarang dan kerana itulah saya sanggup menjaga anak sendiri tanpa bantuan orang lain.

“Cuma kalau soal kerjaya sebagai anak seni, saya tetap tak boleh tinggal kerana itu minat saya. Mungkin kalau ada peluang saya lebih kepada bidang pengacaraan seperti hos memasak dan sebagainya. Sebab itu saya kat rumah rajin memasak di rumah dan buat live. Memang rindu sangat-sangat nak masuk set untuk berlakon,” ungkap Lana tatkala ditanya mengenai kerjayanya dalam bidang lakonan.


Ayu Raudhah Bersyukur Mampu Susukan 5 Anak “Back To Back” Selama 8 Tahun

Ayu Raudhah bersyukur mampu menyusukan lima orang anaknya secara “back to back” sejak kelahiran cahaya mata sulung pada tahun 2014.

Suatu ketika dahulu nama pelakon Ayu Raudhah pernah rancak menghangatkan pentas lakonan. Bagaimanapun, Ayu atau nama penuhnya, Raudhah Che Wan yang aktif berlakon sejak tahun 2007 memperlahankan rentak seninya selepas berkahwin dengan pemain bola sepak Negeri Sembilan, Zaquan Adha pada tahun 2011.

Ayu memilih untuk membesarkan sendiri kesemua anak-anaknya Muhammad Aisy Qaiser, 8, Muhammad Aisy Aryann, 7, Laura Zuleykha, 4, Muhammad Aisy Khaliq, 2 dan Muhamad Aisy Al Jibreel, 10 bulan.

Paling membahagiakan apabila adik kepada pelakon terkenal Rozita Che Wan ini turut dikurniakan rezeki menyusukan kesemua anaknya dengan susu ibu sepenuhnya.

“Mula bersalinkan anak pertama sampai sekarang memang Ayu tak berhenti menyusukan anak. Kira back to back lah menyusukan lima orang anak. Paling lama dapat susukan anak selama dua tahun dan paling sekejap setahun lebih. Itu pun berhenti menyusukan anak sebab mengandung,” demikian beritahu pelakon berwajah keibuan ini.

Sepertimana ibu-ibu lain, Ayu mengakui menjaga anak ramai yang masih kecil usianya memang sangat mencabar terutama apabila turut menyusukan anak dengan susu ibu.

“Biasalah jaga anak kecik memang banyak cabaran, bila menyusukan anak kita kena fikir nak pakai baju apa yang senang untuk menyusukan dia bila keluar rumah,” ujarnya yang sudah terbiasa lapan tahun ada situasi anak kecil sedang menyusu.

Bagaimanapun pemenang anugerah Pelakon Pembantu Wanita Terbaik Filem menerusi filem Lagenda Budak Setan 3 di Anugerah Skrin 2015 (ASK 2015) bersyukur dikurniakan suami yang penyayang dan ringan tulang membantu menguruskan anak-anak.

Berkongsi tentang amalannya mudah menyusukan anak terutama di bulan Ramadan, Ayu berpesan agar semua ibu menyusu rajin minum banyak air dan makan banyak makanan berkhasiat di waktu sahur.

“Pemakanan waktu sahur tu penting untuk bagi kita tenaga seharian berpuasa. Bila menyusukan anak kita mudah rasa lapar dan letih. Banyakkan makan makanan tinggi protein berbanding karbohidrat untuk melancarkan susu kita.

Selain dari itu penting untuk tidur cukup enam jam tapi kena tidur awal ya supaya kita lebih bertenaga dan sihat,” demikian Ayu berkongsi tipnya untuk sentiasa tampil ceria dan bertenaga.

Meskipun mengakui rasa rindu terhadap dunia lakonan sesekali datang bertandang, namun ibu anak lima ini bahagia memilih memberi tumpuan sepenuhnya kepada suami dan anak-anak.

Ditanya tentang jumlah anak yang diinginkan, Ayu dan suami sepakat tidak pernah target pun berapa jumlah anak yang diinginkan.

“Kalau ikut jumlah anak kami sepatutnya dah tujuh orang sebab Ayu pernah dua kali keguguran. Sekarang ada lima orang.”

Berseloroh menyahut kata-kata Ayu, balas Zaquan yang juga ketua pasukan bola speak Negeri Sembilan FC: “Tapi saya suka nombor lapan!”

Ayu yang pernah melalui proses pembedahan potong satu tiub fallopio disebabkan hamil luar rahim anak ketiga bersyukur kerana Allah tetap murahkan rezeki dengan kehadiran anak ramai.  Jadi soal dikurniakan anak lagi tidak pernah merunsingkannya dan diterima dengan hati yang terbuka.

“Saya meletakkan keluarga prioriti dalam kehidupan, saya gembira dengan anak ramai dan kami berdua pun dibesarkan dalam adik-beradik yang ramai jadi rasa okey dan dah terbiasa,” demikian kata wanita yang bakal menginjak usia 37 tahun Disember depan.

Selain sibuk menguruskan keluarga, Ayu turut mengakui sejak Perintah Kawalan Pergerakan (PKP) dahulu dia mula berjinak-jinak menceburi dunia perniagaan makanan. Awalnya sekadar mengisi masa lapang kerana kebetulan suami tiada menjalani latihan bola speak.

Pasangan bahagia ini mula berniaga nasi ayam penyet secara dalam talian dan tidak sangka ia mendapat sambutan menggalakkkan dan akhirnya Zaquan mengambil keputusan untuk membuka kafe makanan di Seremban sejak lebih sebulan lalu.

Selain daripada itu Ayu juga mula mencabar diri meneroka bidang perniagaan termasuk mengeluarkan produk kecantikan kulit, pakaian Muslimah dan lelaki serta tudung.

Ayu sejak hujung tahun lalu juga disunting sebagai duta pakaian wanita mampu milik, byLR.

Bermula sebagai risikan menjadi duta jenama pakaian itu, Ayu menyerlahkan pengalamannya menceburi perniagaan sejak tahun 2012  menarik keyakinan rakan kongsinya itu untuk berada di depan menerajui perniagaan diusahakan.

“Saya tidak belajar tinggi. Saya tak malu mengakuinya, bahkan bangga dengan semangat diri. Saya hanya lulusan Sijil Pelajaran Malaysia (SPM). Malah tak ada latar belakang jurusan perniagaan pun. Namun saya percaya pengalaman menjadi azimat berharga.

“Lalu ketika pihak byLR mempelawa untuk menjadi rakan strategik bagi memasarkan jenama itu, saya cabar diri. Komitmen saya bukan setakat duta, tapi juga ke depan dalam meningkatkan pengaruh serta kesedaran jenama itu.

“Saya fikir ini juga masa dan peluang terbaik untuk melangkah ke fasa lain sebagai usahawan. Ketika ini perhatian tertumpu kepada koleksi sedondon raya si ibu dan anak perempuan dan sebanyak 10000 helai pakaian diterbitkan sempena kehadiran Ramadan dan Syawal,” kata Ayu yang turut mengumumkan akan mengedar 10,000 tudung percuma dan baucar RM10 kepada peminatnya.

Saksikan setiap hari sepanjang bulan Ramadan ini istimewa bersama PU RIZ dan team BK Squad di Youtube Channel Bintang Kecil bermula 1 Ramadan pada jam 6.30 petang.


Sebak Lihat Sekumpulan Pelajar Kongsi Makanan, Tindakan  Cikgu Ini Buat Warganet Meruntun Jiwa

Guru ibarat lilin yang membakar diri untuk menerangi orang lain. Itulah perumpamaan yang paling sesuai dalam menggambarkan jasa dan pengorbanan guru untuk memastikan pelajarnya berjaya.

Biarpun pandemik yang melanda, mereka tetap berusaha memberikan Pengajaran Dan Pembelajaran Di Rumah (PdPR) dengan sempurna. Bahkan begitu juga menjaga kebajikan pelajar-pelajar yang tinggal di asrama.

Terdapat pelajar yang tinggal di asrama menghadapi masalah kewangan setelah ayah dan ibu kehilangan pekerjaan.

Situasi itu turut dialami oleh seorang guru, Mohamad Yusof Sulehin dari Sekolah Menangah Kebangsaan (SMK) Taman Nusa Damai, Pasir Gudang, Johor yang sebak melihat sekumpulan pelajar berkongsi makanan.

Atas kesedaran itu, beliau mengambil inisiatif  dengan mewujudkan tabung makanan atau Food Bank di asrama sekolah berkenaan bagi membantu pelajar yang kurang berkemampuan. Biarpun asrama menyediakan makanan mengikut jadual yang telah ditetapkan, namun bank makanan ini sebagai makanan tambahan buat pelajar yang kurang berkemampuan.

SEBAK LIHAT PELAJAR YANG SUSAH

Masa saya naik round asrama, saya tengok ada 4-5 orang budak tengah berkumpul dalam gelap. Saya ingat dorang tengah buat apa. Geram juga saya. Rupanya dorang tengah berkongsi makan maggi. Mula-mula saya nak marah juga sebab dah malam-malam tak tido lagi tapi kesian pulak saya tengok anak-anak murid saya ni. Kadang tak boleh nak salahkan dorang jugak. Yelah, budak nak membesar memang cepat lapar.

Budak asrama saya ni bukan semua datang daripada keluarga kayangan. Ada budak yang ayahnya kerja bawa teksi, ada budak yang mak ayah bercerai, ada budak yang ayahnya kena buang kerja.

Kadang bila ada budak yang kaya sikit bawak makanan sedap-sedap, terliur jugak anak-anak yang kurang berkemampuan ni. Dulu saya pun pernah melalui kenangan ni

Jadi, atas niat nak membantu tercetuslah idea ‘Food Bank’ ni. Tujuan saya ialah anak orang kaya ke, anak orang miskin ke, semua boleh makan makanan bersama-sama. Pada saya, sekolah/asrama bukanlah tempat untuk murid berlapar.

SEKOLAH ASRAMA BUKAN TEMPAT MURID BERLAPAR

Bila dah start projek ni, saya ada tanya respon anak murid saya. Dorang kata; ‘cikgu buat sama macam idola kami, Ebit Lew la cikgu..’. Bahkan ada budak yang berminat nak bincang dengan keluarga nak buat food bank kat rumah dorang.

Terharu juga saya  Saya doakan semoga bila dorang dah besar nanti tak kisahlah dorang kerja apa sekalipun, biar dorang jadi manusia yang menyumbang sesuatu untuk masyarakat. Tak banyak, sikit pun jadilah. Sebab mentaliti nak tolong sesama manusia ni kalau dipupuk daripada awal mungkin lepas ni susah dah kita nak jumpa orang susah. Sebab bila ada orang susah je semua pakat nak bantu. Biar semua orang ada mentaliti nak tolong orang lain macam Ustaz Ebit Lew. Ni yang saya cuba pupuk pada anak-anak murid saya.

Saat ada orang kondem cikgu-cikgu makan gaji buta, sebenarnya saya nak bagitau ramai je cikgu-cikgu yang bantu bagi makan budak-budak susah yang takde duit nak makan kat kantin, bayarkan yuran asrama budak-budak susah, belikan peralatan menulis percuma untuk budak SPM, bahkan ramai juga yang aktif bagi bantuan buat keluarga yang terkesan masa PKP ni. Contoh terbaik ialah Cikgu Mohd Fadli Salleh.

Hanya yang kenal siapa ‘cikgu’ sahaja tahu macamana baiknya ‘cikgu-cikgu’ kat Malaysia ni. Kalau betul dorang kenal cikgu, takkan ada yang sampai hati nak ketawakan cikgu dia

Nak minta rakan-rakan bantu saya share status ni supaya lebih ramai orang sedar apa sebenarnya yang cikgu buat masa PKP ni bukan just makan gaji buta. Dan, semoga lebih banyak sekolah/asrama boleh laksanakan idea ‘Food Bank’. Saya ulang sekali lagi; ‘sekolah/asrama bukanlah tempat untuk murid berlapar!’.

WARGANET SEBAK

Dalam pada itu, warganet meluahkan rasa sebak dan menyokong usaha murni guru berkenaan.

“Terharunya..kalau lh pd zaman sy ada mcm ni kn best..pernah merasa ikat perut zaman asrama dulu..duitpun cukup2 je nenek bekalkn utk tambang pergibalik dgn keretapi.

“Saya pun baru tahu..cikgu kelas anak saya share2 bayar prepaid untuk pelajar yang tak  berkemampuan untuk online.

“Teringat duduk asrama..malam memey lapar..biskut kering pun habis licin.

“Teringat zaman sek dok asrama. Bila kawan-kawan family datang bawak makann sedap kita yang tak da family ni rasa tepinggir sesangat. Faham sangat perasaan anak-anak ni.


Ramai Usia 20an Sudah Rosak Buah Pinggang, Pakar Ini Nasihat Buat Saringan Segera

Buah pinggang merupakan dua organ dalaman yang berbentuk kacang sebesar genggaman tangan.

Pencegahan awal dengan mengenalpasti punca penyakit buah pinggang adalah sangat penting.

Buah pinggang ini tiada tanda awal untuk berlaku. Erti kata mudahnya ialah dipanggil pembunuh secara senyap.

Kerosakan buah pinggang ini akan berlaku secara perlahan-perlahan sehinggalah ke tahap yang lebih tinggi baru pesakit akan menyedari punca penyakit buah pinggang ini.

UJIAN BUAH PINGGANG

Sebagaimana perkongsian daripada Pakar Buah Pinggang, Rafidah Abdullah yang memberi amaran supaya menjaga  kesihatan dan melakukan saringan buah pinggan.

Muda-muda yang rosak buah pinggang 2 hingga 3 semenjak ini. Membanjiri hospital dan jadi tak menang tangan. Umur 20-an, 30-an, 40-an.

Saya menyeru sangat-sangat dan merayu agar kesemua masyarakat Malaysia pergi menjalani ujian saringan buah pinggang. Mengikut data: 15.5% masyarakat ada penyakit kronik buah pinggang.

Mungkinkah ini anda?

Ujian saringan termasuk ujian air kencing, periksa paras gula dan tekanan darah.

Cepat semua.
Kalau dapat tahu awal, kami cari punca dan ada rawatan.
Kalau dah terlambat, sukar nak buat apa-apa.

Ayuh ke klinik terdekat.
Ujian saringan di klinik swasta saya difahamkan tidak berapa mahal.

INFO TAMBAHAN

PUNCA PENYAKIT BUAH PINGGANG

1. Kencing manis
Perlu kawalan yang ketat, ujian pemeriksaan yang sering dipantau oleh doktor adalah penting jika tidak dikawal buah pinggang itu akan perlahan-lahan rosak tanpa kita sedar.

Tidak ada perkara yang menjadi kegemaran ramai seperti “pengambilan gula,” dalam kalangan rakyat Malaysia sendiri. Kencing manis telah menyumbang lebih daripada 60 peratus kes baru pesakit yang melakukan rawatan dialisis di Malaysia.

Penyakit buah pinggang tidak akan terjadi kepada pesakit diabetes jika tekanan darah yang baik dan kawalan gula darah dalam keadaan yang baik dapat membantu mencegahnya. Kawalan ketat terhadap pengambilan makanan seharian kita boleh memberi manfaat besar dalam mengurangkan risiko penyakit buah pinggang. Ia juga boleh membantu melindungi saluran darah, anggota badan, mata dan keseluruhan tubuh badan anda untuk berfungsi dengan baik.

2. Tekanan Darah Tinggi (Hipertensi)

Tekanan darah tinggi juga merupakan antara punca yang utama kepada penyakit buah pinggang ini. Keadaan ini akan mengakibatkan tekanan tambahan pada saluran darah dalam tubuh badan anda, termasuk penapis buah pinggang yang terlalu kecil dan rapuh tidak berfungsi secara optimum. Hipertensi adalah punca kegagalan buah pinggang yang berlaku.

Tekanan darah yang normal adalah bacaan yang kurang daripada 130/85 – ini adalah sasaran untuk orang awam.

Jika anda mempunyai diabetes atau protein dalam air kencing anda, bacaannya ialah 125/75.

Kawalan berat badan, senaman, dan ubat-ubatan mampu mengawal peningkatan tekanan darah. Mengekalkan tekanan darah anda dalam julat yang normal dapat membantu mencegah atau memperlahankan kerosakan buah pinggang. Amat penting kepada semua untuk mengambil saringan awal supaya penyakit ini dapat dicegah sebelum lebih parah.

Ambil pil tekanan darah kerana ia akan memandu supaya buah pinggang berfungsi dengan baik dan mengurangkan risiko kepada tekanan darah tinggi. Sekiranya anda tidak mampu membeli pil atau ubat tekanan darah anda kerana terlalu mahal atau bagi mereka yang mempunyai kesan sampingan selepas mengambil ubat tersebut, Maklumkan kepada doktor anda.

Doktor akan memberi nasihat dan panduan kepada anda, sama ada dengan menyarankan kepada anda untuk beralih kepada ubat yang kurang mahal atau mencadangkan pilihan lain untuk anda. Pemeriksaan yang teratur adalah perlu supaya tiada perkara luar jangkaan kita terjadi dan jadi punca penyakit buang pinggang.

3. Mempunyai halangan atau penyumbatan pada ginjal

Kerosakan buah pinggang akan berlaku jika anda mempunyai bekas-bekas luka dari jangkitan yang wujud dalam buah pinggang.

Boleh juga berlaku apabila anda mempunyai gumpalan darah atau permukaan kolesterol yang telah menghalang saluran darah daripada berfungsi dengan baik dalam ginjal anda. Berkemungkinan batu karang yang dialami oleh pesakit telah menghalang aliran air kencing daripada buah pinggang.

Sesetengah halangan ini boleh diperbaiki untuk memastikan fungsi dalam buah pinggang adalah baik dan tidak tersekat. Batu karang ini boleh dirawat, jika anda menyedarinya lebih awal jika ada sesuatu yang yang menghalang ataupun penyumbatan pada ginjal berlaku, rujuk kepada doktor anda berkenaan langakah-lengakah untuk merawatnya.

4. Pengambilan ubat tahan sakit yang berlebihan dan alahan terhadap ubat antibiotik

Penggunaan secara maksima ubat-ubat tahan sakit yang bukan steroid iaitu anti-radang (NSAID) dikait rapat dengan berlakunya keradangan buah pinggang yang boleh mengakibatkan kegagalan buah pinggang. Pesakit harus lebih berjaga-jaga dengan memastikan kandungan setiap ubat yang diambil mendapat kelulusan daripada pakar dan doktor.

Satu pil mampu memberi kesan yang berbahaya kepada pesakit yang berisiko kepada kegagalan buah pinggang.

Reaksi alahan akan memberi kesan sampingan kepada pesakit. Sangat dikhuatiri kepada mereka yang berisiko menghidapi masalah penyakit ini. Antibiotik seperti penisilin dan vancomycin boleh menyebabkan kerosakan nefritis dan penyakit buah pinggang.

Jika anda mengambil ubat-ubatan seperti ini setiap hari, pastikan bahawa doktor anda mengetahuinya. Ini sangat penting jika anda sudah mempunyai masalah buah pinggang yang diketahui. Apabila anda mengambil jenis ubat yang baru sekalipun, Lapor dan maklumkan segala gejala serta kesan yang baru hadir kepada doktor anda. Hanya kerana anda boleh membeli sesuatu di kedai ubat tanpa arahan pakar atau doktor, ini tidak bermakna ianya tidak berbahaya.

5. Keradangan

Penyakit tertentu, seperti glomerulonephritis (penapis buah pinggang yang meradang), boleh merosakkan buah pinggang. Kadangkala kerosakan itu sempurna lengkap untuk menyebabkan kegagalan buah pinggang. Sesetengah glomerulonefritis berlaku dalam keturunan keluarga. Sesetengahnya mungkin daripada tindak balas imun terhadap jangkitan seperti sakit tekak yang boleh membawa kepada demam.

Jadi, kenal pasti sejarah keluarga anda. Mempunyai keturunan yang terlibat dengan kesakitan tekak kepada sakit tekak yang lebih parah, dan merawat jangkitan pada tekak untuk mengurangkan risiko ini.

6. Trauma atau Kemalangan

Kemalangan, kecederaan, sebahagian pembedahan, dan pancaran sinar-X dapat mengurangkan aliran darah ke buah pinggang. Ini boleh mengakibatkan kegagalan buah pinggang akut (tiba-tiba). Sesetengah kegagalan buah pinggang akut akan menjadi lebih baik, tetapi risiko punca penyakit buah pinggang yang kronik lebih tinggi jika buah pinggang anda gagal tanpa sebab.


Sembuh Covid-19 Stage-5, Lelaki Ini Throwback Bertarung Nyawa Jalani Rawatan. Jadikan Iktibar.

Kadar kes positif Covid-19 mencatatkan peningkatan yang tinggi setiap hati sehingga kerajaan mengumumkan melaksanakan Perintah Kawalan Pergerakaan (PKP) 2.0.

Pematuhan SOP termasuk memakai pelitup muka setiap masa ketika berada di tempat awam sentiada di war-warkan oleh Kementerian Kesihatan Malaysia (KKM).

Biarpun pelbagai usaha yang dilaksanakan oleh KKM untuk membendung virus ini merebak, kadar kes jangkitan positif saban hari meningkat.

Sebagaimana perkongsian lelaki ini, Zicko Syah biarpun dirinya sentiasa mematuhi SOP yang disarankan oleh KKM, beliau tidak menyangka akhirnya bergelar pesakit covid-19.

Mahu kisahnya dijadikan pengajaran, beliau throwback bagaimana beliau berjuang untuk kembali sihat dengan rawatan yang diterima. Moga kisah ini dijadikan iktibar kepada kita semua bahawa wabak ini bukan demam biasa-biasa aje sebaliknya jika mula menyerang seluruh anggota badan, ia pasti mengugat nyawa!

Ikuti perkongsian lelaki ini.

COVID-19 STAGE 5

Alhamdulillah aku sembuh dari virus Covid-19 Stage 5! Melawan covid-19 Stage 5 selama 30hari!

Syukur Alhamdulillah aku sihat juga selama berberapa hari melawan virus covid-19. ni antara serba sedikit pengalaman aku kena virus covid19 moga-moga  ada yang baru dijangkiti atau yang belum kena jangkiti kita ambil iktibar.

Semoga kita di jauhkan dari dijangkiti virus ni, sebab ramai menganggap kalo tkena ni kena kurantin 2 minggu bagi penadol dan boleh balik ternaya tidak covid ada peringkat dia. ni serba sedikit tahap jangkitan covid19:

Terdapat 5 peringkat klinikal COVID-19.

Tahap 1. tanpa gejala.
Tahap 2. simptomatik dan tiada radang paru-paru.
Tahap 3. simptomatik dan radang paru-paru.
Tahap 4. simptomatik, radang paru-paru dan oksigen tambahan diperlukan.
Tahap 5. sakit teruk dengan kegagalan multiorgan.

GEJALA YANG TERUK

Aku adalah sorang yang paling jaga sop, sampaikan kedai dan cod pun aku xbuka sebab risau kena jangkit. Ramai yg msg macm mna boleh kena , sebenarnya kalo mau jawab soalan tu mmg susah sebab kita x nampak virus ni. kita hanya boleh buat andaian kena di sana kena di situ tapi x sahih. Usah buat andaian berteka teki dengan pesakit berikan kata2 semangat sudah memadai.

Sebenarnya sebelum kena masuk wad aku sudah demam on off makan panadol sihat pas tu sakit balik . 5hari juga aku tahan sakit d rumah . lepas tu ada kekuatan sikit baru la p hospital,lepas chek doktor sahkan aku POSITIF COVID-19. sedih juga tapi tawakal ja mau sembuh, aku kurang bernasib baik sebab aku mempunyai symptom yg teruk, ada jenis covid x symptom. ni antara symptom aku:

* demam
* sakit kepala
* hilang deria bau
* sesak nafas
* batuk

Lepas chek aku terus kena bawa di pusat kurantin kota belud , malam pertama aku bgelut sendiri demam yg teruk sakit kepala , demam time tu teruk suhu 38.8 . sampai la malam ke 2 d pust kurantin d kota belud aku kena chek dan di bawa semula ke hospital kb untuk rawatan chek tekanan darah dan sbaginya. pukul 3am doktor maklumkan aku akan di hantar di HQE . tepat pukul 4am mcm tu aku sudah start muntah2 pakaian habis basah pas tu tukar baju hospital.

pukul 5am ambulance hantar dri Kota belud ke HQE dalam perjalanan mmg aku x sedar time tu aku pakai bantuan alat pernafasan, sampai ja naik kerusi roda p emergency HQE. ndak menyangka time tu aku boleh terkena virus, bila tgk kiri kanan semua pakai PPE perasan time tu jgn cakap la takut pun ada sebab yala covid ni mana ada ubat !!

VIRUS SUDAH SERANG PARU-PARU

Time di emergency aku kena chek jantung paru2 dan mmg covid sudah serang paru2 badan penuh dengan wayar time tu . lepas 8jam d emergency aku terus di bawa masuk wad biasa untuk hari pertama d HQE. malam pertama d wad biasa aku mula rasa demam tapi dalam keadaan terkawal. hari kedua keadaan aku makin teruk nafas makin sesak, malam tu juga aku dipindahkan wad , tingkat 3 di HDW( unit rawatan rapi ) sebelah dengan ICU.

Sampai di hdw baru oksigen aku di naikkan lagi, sebab nafas makin sesak serius mmg susah bernafas padahal aku tak  sejarah asthma dan sbgainya. Keadaan aku makin terkawal d hdw , keesokkan hari nya keadaan aku makin sesak nafas dan di tukar lagi oksigen yg lagi tinggi. mcm2 jaram kena serius sakit lagi2 kena jarum saraf nadi untuk chek tepat oksigen dalam badan.

Selama berapa hari d hdw kencing & buang air besar semua d atas katil, tapi aku jarang buang air besar time d hdw , tapi pernah sekali aku buang air besar semuanya d atas katil paling risau adalah bab meneran bila-bila masa boleh sesak nafas.

Yes lepas meneran aku sesak nafas yang xampun. kesian nurse semua dorang yg buat bersihkan aku keluar juga air mata balik2 aku ucap “ tq nurse” “ ndak apa bha bisa sudah kami yg penting kamu sihat” hanya Allah balas jasa baik dorang selama aku di sana . tq nurse dan doktor yg jga aku d hdw HQE1. sedih kencing dan buang air besar d katil .

KESIHATAN SEMAKIN  BAIK

Keadaan pun semakin hari semakin ok aku boleh sudah bcakap dulu time masuk wad bcakap ja aku penat dan boleh sesak nafas. tapi alhamdulillah makin ok. Doktor ada chek jantung dia cakap ada bengkak sikit dan takut paru2 ada darah beku pas tu dorang akan buat ct scan untuk detail. masuk terowong ct scan mmg seram lagi2 masuk ubat dalam badan risk dia ubat tu boleh rosakkan buah pinggang tapi Alhamdulillah keputusan ct scan ok.

Alhamdulillah lepas berapa hari di hdw oksigen makin pulih dan paru2 mula berkembang dan boleh bernafas dengan tenang, tidak lama tu aku dipindah ke wad biasa tapi masih pakai bantuan alat pernafasan.

Setelah 4 hari d wad biasa perkara yang paling happy adalah aku tak perlu sudah guna bantuan alat pernafasan. syukur alhamdulillah dan selepas 11 hari di wad barulah merasa masuk toilet !

paling haapy bila dapat mandi ya Allah teruja mandi setelah 13 hari x mandi menangis dalam toilet berdoa time mandi . Alhamdulillah keadaan aku di wad biasa makin ok cuma kadar gula dalam badan naik mungkin disebabkan ubat dalam badan dan selama d wad aku hari2 kena insulline.

keadaan aku semakin hari semakin ok di wad biasa , Alhamdulillah. tapi tangan pula bengkak bekas jaram ( bengkak yg amat sakit ) ambil masa lama nak pulih keluar wad pun masih bengakak dan sambung makan antibiotic.

selain bengkak bahu pula tisu koyak, mmg sakit xdapat tido dalam wad xtau pasal apa mungkin terlalu banyak baring d wad atau sakit sudah lama . lepas keluar wad aku sambung buat rawatan di biorehab, skg masih buat rawatan susulan d birorehab.

RESPEK FRONTLINERS

Pesanan untuk semua Dont be selfish!!! Frontliners keje siang malam tanpa rehat dah setahun, ambil risiko yg sgt tinggi,kes makin naik,hospital penuh,ambulan smpai tak ckp, wang ringgit xpyh ckp lah berapa dah hbs, tp masih ade lg yg jenis dont care dont bother, sebab ape, sebab tak kene kat batang hidung sendiri.

Semoga doa yg ikhlas dr semua ni Allah makbulkan dan hapuskan lah musibah yg melanda kita semua dan selamatkan semua pesakit yg sedang bertarung dgn covid19 ni ya Allah. Ameen YRA


Kacang Tanah Takkan Hangus Kalau Buat Cara Ni, Barulah Masak Kuah Kacang Lancar Lagi Sedap!

Puasa yang masih berbaki beberapa hari lagi buat ibu-ibu makin sibuk dengan persiapan menyambut lebaran. Selain menguruskan soal pakaian baru, menyediakan kelengkapan untuk sajian juadah raya juga antara yang menjadi keutamaan kita.

Menyediakan Kuah Kacang antara menu wajib di pagi raya. Pun begitu menyediakan kuah kacang ini sedikit renyah. Maklumlah terpaksa menggoreng kacang tanah, membuang segala kulitnya dan kemudian barulah ditumis hingga masak.

Menggoreng kuah kacang adakalanya terhangus dengan mudahnya. Sebenarnya ada cara yang paling berkesan untuk mengelakkan kacang tanah daripada hangus.

Jadi macam mana nak masak kacang tanah dan nak pastikan ia tak hangus? Kena cuba petua ini.

Caranya:
1. Tuang minyak ke dalam kuali dan terus sahaja masukkan kacang tanah.

2. Tidak perlu menunggu sehingga minyaknya panas.

3. Biarkan hingga minyak panas dan biarkan digoreng hingga masak.

4. Hasilnya kacang takkan jadi hangus. Pasti!

Selain itu, sebagai persediaan raya pastinya juadah Kuah Kacang bersama Nasi Impit menjadi menu istimewa dan wajib ada. Anda juga boleh menggunakan kaedah yang sama, cuma masukkan minyaknya sedikit sahaja dan sangailah kacang hingga masak. Pastikan kacang terus dikacau sentiasa. Hasilnya kacang tidak akan hangus malah lebih rangup dan cepat masak.

Begitu juga ketika memasak Sambal Bilis Kacang, pastikan kacang digoreng dalam kaedah yang sama tanpa memanaskan minyaknya terlebih dahulu. Asingkan kacang hingga sejuk kemudian barulah dimasukkan bersama ikan bilis.


‘Bila Sakit, Abah Nak Mak Peluk.’ Tidur Pegang Tangan Sebelum Suami Pergi Untuk Selamanya

Seorang ayah, selalu berselindung mengenai keraguaan, selalu merahsiakan penderitaan, selalu sentiasa ingin membahagiakan dan memenuhi keinginan isteri dan anak-anaknya.

Penderitaan seorang insan bergelar ayah ini, sukar dimengertikan namun hanya seorang isteri yang dapat mengetahui segala yang terbuku dihatinya. Hanya isteri yang dapat mentafsirkan kemurungan dan keresahan wajahnya.

Itulah yang dinamakan kasih sehingga hujung nyawa.

Artikel Berkaitan

Tip / Petua

Menerusi satu perkongsian video di Tiktok oleh Isyahcake yang memaparkan kisah ibunya yang setia di samping suami sewaktu ayahnya menderita kanser.

Eratan tangan dan pelukkan yang ditunjukkan benar-benar meruntun hati pada netizen apabila ibunya dilihat membelai ayahnya yang terlantar di atas katil.

Menurut wanita yang hanya mahu dikenali sebagai Isyah, video tersebut dirakam untuk dijadikan sebagai kenangan ketika arwah bapanya, Ali Limat, 79, terlantar sakit akibat menderita kanser paru-paru tahap 5.

“Arwah abah jatuh sakit tiga bulan sebelum dia meninggal dunia pada 3 November lalu. Kanser paru-paru stage 5. Bermula dari sakit kaki saja.

“Selepas buat check-up di hospital besar, lambat dapat result, kami bercadang bawa abah ke swasta, sebab masa tu kakinya dah terlalu sakit.

“Selepas dibawa ke hospital swasta, doktor bagitahu yang abah ada kanser paru-paru dan dah merebak ke prostat sehingga menghempap saraf kaki.

“Tak ada rawatan yang boleh dilakukan sebab faktor umur… waktu tu 79 tahun. Setiap hari abah meraung sakit, makan ubat pun tak boleh membantu, cuma minta mak peluk saja macam dalam gambar. Dah tak mampu nak bantu apa-apa,” ceritanya.

Cerita wanita berusia 36 tahun ini, sepanjang terlantar sakit, dia dan tujuh adik-beradik yang lain bergilir-gilir dengan ibu, Zabedah Bujang, 67, untuk menjaga arwah bapa mereka di hospital dan di rumah.

“Abah memang nak mak ada selalu. Mak dan abah dah hidup bersama 51 tahun. Mereka tak biasa tidur asing. Bila abah dah tidur dekat katil mudah alih tu, dua-dua tak boleh tidur.

“Kadang-kadang waktu malam bila terjaga, boleh tengok mereka tidur sambil pegang tangan sebab mak akan bentang tilam tidur sebelah katil abah,” cerita ibu kepada dua cahaya mata ini.

Berkongsi kisah keakraban hubungan ibu dan bapanya, Isyah mendedahkan arwah merupakan seorang ‘family man’ dan sering membawa ibunya ke mana sahaja.

“Kalau pergi minum dekat kedai, mesti ingat anak-anak dan isteri dekat rumah, mesti bawa balik untuk kami. Setiap kali ada rezeki lebih, abah akan ajak semua anak-anak pergi makan. “Walau anak-anak dah kahwin, beranak, bercucu, dia tetap nak belanja dengan hasil titik peluh dia,” ujarnya yang mengusahakan kedai kek di Jasin, Melaka.

Sehari sebelum abah meninggal lagi keadaan emosi mak tak stabil, tak nak makan dan tak nak minum tengok keadaan abah yang kritikal. Isyah menambah, ibunya adalah insan yang paling terkesan dengan pemergian bapanya, memandangkan mereka tidak pernah berpisah sepanjang 51 tahun hidup bersama.

“Sehari sebelum abah meninggal lagi keadaan emosi mak tak stabil, tak nak makan dan tak nak minum tengok keadaan abah yang kritikal.

“Sehingga ke hari ini, mak masih tengok video-video yang kami simpan waktu abah sakit sebab sepanjang umur abah, abah tak penah jatuh sakit dan tak pernah masuk hospital,” ujarnya lagi.

Tidak menyangka perkongsian videonya meraih sehingga melebihi 289,000 jumlah tontonan di aplikasi TikTok, Isyah melahirkan rasa terharu dengan komen netizen yang mendoakan arwah bapanya.

“Alhamdulillah, rupanya ramai yang dah lalui saat ni, sedangkan kami kali pertama melalui saat kehilangan orang terdekat kami. “Hargailah ibu bapa kita, pasangan kita selagi ada hayat, sebab kita tak tahu bila Allah akan ambil mereka,” ujarnya lagi.

Sumber : Mstar

Mesti Baca :


“Hormon Tak Stabil & Emosi Kacau Bilau Ketika Pantang.” Wajah Bilal Buat Hati Neelofa Tenang & Masalah Pun Hilang!

Betullah orang kata, apabila sudah bergelar ibu segala penat lelah hilang tatkala menatap wajah si kecil, demikian juga dengan usahawan terkenal Neelofa.

Usai 4 bulan melahirkan bayi sulungnya, dia mengakui segala masalah hilang dan hatinya rasa tenang sebaik sahaja melihat wajah anak kesayangannya, Muhammad Bilal.

Rasanya setiap ibu berhadapan dengan cabaran tersendiri dalam menguruskan anak kecil mereka. Apa lagi ketika tempoh berpantang dan keadaan diri dimana hormon masih belum stabil.

Bagaimanapun, betul kata orang semua persoalan akan terjawab selepas 40 hari berpantang. Semuanya menjadi lebih baik apabila seorang ibu itu selesai menjalani tempoh berpantang.

“Walau apa pun cabaran yang datang, saya akan sentiasa rasa tenang setiap kali melihat wajah anak,” katanya.

Walaupun baru bergelar ibu, namun Neelofa tidak kekok menguruskan anaknya. Sementelah dia rajin bertanyakan tip penjagaan anak kepada rakan-rakan serta sentiasa mengikut nasihat doktor.

“Ramai kawan-kawan sudah bergelar ibu, jadi setiap kali ada masalah saya akan hubungi mereka bertanyakan tip yang sesuai.

“Saya tidak ada amalan spesifik dalam menguruskan anak. Lebih banyak mengikut nasihat doktor dan ibu tentang apa yang terbaik,” katanya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Ibu-Ibu Yang Banyak Angin Kena Amalkan Air Detoks  Ini.  Badan Pun wangi, Gebu Tanpa Lemak Jahat!

Selain penggunaan produk pelangsingan badan, kaedah tradisional dengan penggunaan bahan-bahan semula jadi antara petua untuk membantu menjaga kesihatan serta menguruskan badan.

Air detoks misalnya antara kaedah yang cukup mudah disediakan malah harganya pun murah sahaja. Dihasikan dengan campuran air kosong dengan buah-buahan, daun herba atau madu, sebelum diminum. Antara khasiat lain adalah membantu membuang angin dalam badan, melancarkan peredaran darah  dan sebagainya.

Ratu minum tiap 3x seminggu. Bagi buang angin, memudahkan peraliran darah. Kecutkan lemak dekat perut geleber.

Orang sekarang kan tak suka jaga pemakanan sangat kan. Fast food lah. Makanan berlemak bercili berlada semua sumbat. Bila masa cuci usus iolllss pon tak tahu.

Cara yang paling mudah nak kekal bertenaga dan wajah kemerah merahan. Badan wangi dan gebu tanpa lemak jahat.

Bahan bahan :
2 inci Halia
4 batang Serai.
3 Asam keping ( tak nak takpa)
3/4 helai Daun pandan
7 biji cengkih
Lemon 4/5 hiris
Air 1liter
Madu / gula merah setengah sudu besar

Cara buat :
Hiris halia (agak berapa banyak nak)
tumbuk tumbuk comel halia.
7biji cengkih (cuci dulu)
Hirisan lemon
Masukkan 4/5batang serai yang ketuk
satukan dalam periuk bersama air dah didih matikan api
Air dah suam, bolehlah minum bersama madu sesudu kecil

Tips :
Minum selepas sarapan pagi.
Boleh juga letak madu sikit.
Untuk bf mom, kena tengok jugak anak. Kalau masa amalkan anak takde masalah kembung perut @ cirit-birit boleh teruskan.
Jaga pemakanan dan selalu buat exercise jugak untuk dapatkan kesan yang lebih cepat.
Air putih kena minum cukup setiap hari untuk menggalakkan proses buang lemak.
Ketika amalkan minum air detox ni, memang akan mudah buang air besar.
Untuk cepat kurus, boleh amalkan setiap hari. Jika dah kurus dan nak maintain, boleh minum 3 kali seminggu.


Nak Maintain 45kg, Ibu Anak 3 Ni Amal Minum Jus. Resipinya Ada Dikongsikan Di Sini!

Perhatikan apa yang ibu anak tiga ini amalkan untuk kekalkan berat badannya. Ternyata, tidak perlu lakukan sesuatu yang ekstrim tetapi cukup dengan mengamalkan minum jus yang boleh mengenyangkan dan secara tidak langsung selera makan dapat dikawal.

Nak tahu apa ramuan jus tersebut, jom semak.

Nahh tudiaa jus bakar lemak !

“Yeke juz boleh cairkan lemak ? Opkos boleh tengok ramuan lain yang nurul guna halia dan lemon sangat membantu untuk mendetox badan .Jangan tanya kenapa berat nurul boleh menten 45kg even dah beranak 3. Kadang makan tak control pun takpe cozz nurul paling suka amal tips pemakanan sihat dan petua orang dulu dulu.”–Nurul Arija

Pisang dan chia seed tu tinggi protin, kaya dengan serat dan memberi energy lebih. Sesape yang rancang nak diet boleh amal minum jus ni pagi sebelom bekpes. Konpem kenyang tak mintak nasik 2 3 pinggan tapi jangan diet tak ikut step pulak.

Rasa dia perghhh sedap ! Rasa Masam lemon manis pure dari buah pisang tu sendiri.

JUS BAKAR LEMAK

Bahan-bahan:

Pisang, lemon, yogurt, chia seed, serbuk halia

Cara penyediaan :


Pernah Tular Setia Jaga Suami Lumpuh Hingga Sembuh, Siti Rohayu Beri Bayangan Jodoh Tak Panjang!

Jodoh itu rahsia Allah. Sekuat mana kita setia, selama mana kita menunggu, sehebat mana kita merancang, seteguh mana kita bersabar namun jodoh itu tetap menjadi rahsia Allah di penghujungnya.

Kisah seorang isteri yang berhati wajar, Siti Rohayu  sanggup menjaga suami  iaitu Muhamad Ridhwan Mohd Zaki yang hilang ingatan akibat kemalangan jalan raya tahun 2017 hingga sembuh pernah menjadi inspirasi buat warganet. Bukan calang-calang wanita mampu bergelar ‘ketua keluarga’ mengambil alih untuk menguruskan rumahtangga.

Ketika saat tubuh suami terlantar sepi di katil tanpa sebarang kata-kata, malah doktor juga memberi kata hanya 6 bulan sahaja harapan hidup buat suami, namun itu bukan pengakhirannya buat dirinya.

Begitulah sucinya cinta seorang isteri, sentiasa ada disisi suami walau apa jua keadaannya.

Namun apa yang mengejutkan warganet, baru-baru ini melalui tinjauan di akaun facebooknya  sudah tidak ada lagi gambar atau video dia bersama suami di media sosial milik Ayu.

Assalamualaikum

Selamat Pagi kesayangan semua

Ya Allah.. Semoga keputusan yang ku buat hari ini, adalah yang terbaik untuk semua orang, termaksud untuk diriku dan anak-anak.

Sekuat mana pun sayang kita pada seseorang, kalau Allah kata dia bukan jodoh kita. Maka bukan lah. Maafkan Umy semua, Sebab tak mampu nak jadi insan yang kuat untuk meneruskan dan mempertahankan.

Andai tiba saatnya dimana kita harus melepaskan, bukan kerana tak sayang. Tetapi kita sedar, andai diteruskan akan banyak lagi pihak akan terluka. Mengalah bukan bererti kalah, mengaku salah bukan bererti salah, tetapi cukup penat mental dan fizikal untuk meneruskan. Fokus pada kesihatan dan anak-anak itu lebih baik. Biarlah 1 dunia membenci dan mengecam umy, Allah adaSama-sama kita mendoakan dipermudahkan segala urusan hari ini.

Meninjau diruangan komen, warganet terkejut dan hanya mampu mendoakan agar wanita ini tabah dengan ujian yang dilaluinya kini. Netizen juga turut bersimpati dengan apa yang terjadi.


“Kuat Orang Perempuan . Sebab Itu Dosanya Dihapuskan Hari Dia Melahirkan..”  Pu Amin Timang Anak Ketiga

Seorang suami yang sentiasa menyantuni isterinya akan diberikan kebahagian dan kemurahan rezeki yang tidak disangka. Malah kehidupannya dan keluarga akan bertambah sejahtera.

Semalam, peserta rancangan Pencetus Ummah (PU) Amin, melalui entri di Instagram telah berkongsi berita gembira mengenai isterinya yang telah selamat bersalinkan anak ketiganya. Lebih manis, perkongsiannya menceritakan detik mudah isterinya melahirkan  cahaya mata mereka.

Tidak lama mengalami kontraksi, isterinya bersalin dengan mudah. Lebih mengujakan, selepas isterinya bersalin, esok paginya PU Amin bergegas menduduki peperiksaan.

Alhamdulillah . Syukur Ya Allah ! Atas nikmat dan rezeki Mu ini..

Lepas sambut bayi, bergegas mengikuti peperiksaaan akhir tahun

Pagi tadi saya sampai rumah dari Ipoh ( Ceramah di sana ) jam 1 pagi , kemudian jam 3 pagi isteri mengadu sakit perut , jam 4 pagi di Hospital . Jam 5 pagi Isteri saya selamat melahirkan . Ini anak ke-3 saya . Kemudian jam 8 pagi saya bergegas ke Universiti untuk final exam Master Pengajian Islam saya . Alhamdulillah selesai menjawab tadi..

Kisahnya , Sesuatu yang saya takut untuk lalui , adalah teman isteri ketika bersalin tadi..

Hingga terbit mata putih sahaja di kelopak matanya . Allah… Saya panggil panggil nama dia berulang kali . Dia terus kuat untuk melahirkan puteri kami..

Insaf . Sungguh beban mengandungkan 9 bulan , ditambah saat hari nak melahirkan . Kuat orang perempuan . Sebab itu dosa nya dihapuskan hari dia melahirkan..

Wahai anak, ingat jasa ibu mu

Wahai anak , jangan kau luka hati ibu mu . Wahai lelaki jangan kau remuk kan hati isteri mu . Pengorbanan mereka ini cukup agung..

Bagi kawan kawan yang belum dikurniakan zuriat , saya doakan anda semua disegerakan rezeki oleh Allah untuk mendapat zuriat . Percayalah pasti ada..

Selamat Datang ke dunia penuh cabaran ini Puteri Ku . Selamat bekenalan dengan Aisyah dan Umar .

PU Amin dan isterinya mendirikan rumah tangga tahun 2012 dan telah dikurniakan dua orang cahaya mata.


Nampak Biasa Tapi 5 Perkara Ini Kena Buat Setiap Kali Anak Nak Tidur Supaya Lebih Tenang.

Anak-anak ini banyak ragamnya. Tentu ia cabaran buat ibu ayah untuk mengendalikan anak-anak sebegini.

Salah satu cabaran adalah anak-anak yang sukar bangun pagi.

Nak tahu caranya, ikuti perkongsian ini.

5 Perkara Ini Kena Buat Setiap Kali Anak Nak Tidur.

Tak nak anak meragam atau mengamuk ketika kejut dia bangun ke sekolah buat 5 benda ni :

1. Jangan biarkan dia tidur dalam keadaan penuh gelora emosi di hatinya. Tenangkan dahulu sebelum suruh dia tidur.

2. Peluk, cium dan beri kata-kata yang baik sahaja sebelum nak tidur supaya anak tenang dan dapat tidur yang kualiti.

3. Buat sesi storytelling, bedtime story khususnya. Tapi bukan cerita yang seram-seram atau tak ada manfaat ya, sebaiknya cerita yang beri inzar. Kesedaran dan keinsafan. Bagus sebab bantu brain growth dia yang berlaku ketika tidur.

4. Minta anak berehat dan tidak terlalu aktif bermain sebelum tidur. Fizikal yang over tired boleh ganggu kualiti tidur juga. Tu yang dia mengingau atau mudah terjaga malam-malam.

5. Sentiasa amalkan doa Al-Mu’awwidzaat sebelum tidur. Doa yang terdiri dari 3 surah pendek iaitu :

– Surah Al-Ikhlas
– Surah Al-Falaq
– Surah An-Nas

InsyaAllah, lepas baca doa ni syaiton pun tak dapat ganggu tidur anak kita.

Wallahu A’lam

Sumber: Mohd Fhais Salim


Cara Guna Fungsi ‘Angin Luar’ & ‘Kitaran Dalam’ Pada Kenderaan Kena Tahu. Ada Sebabnya, Dr Ni Terangkan!

Bila bercakap bab penggunaan kereta, mesti ada sahaja kaum adam merasakan mereka cukup hebat. Kononnya serba serbi tahu berbanding wanita.  Betulkah begitu?

Hakikatnya untuk orang perempuan tidak lagi mahu dilabel sebagai ‘hanya tahu bawa’, jadi  di sini  Keluarga kongsikan panduan atau rahsia di sebalik simbol angin luar dan angin dalam yang dikongsikan oleh Dr Aid Fawzal  sebagai info buat semua. Secara tidak langsung meningkatkan lagi ilmu kita berkaitan kenderaan.

Apa yang penting, info ini sangat berguna dan bukan semata untuk kaum wanita. Malah sebenarnya tidak mustahil  jika orang lelaki di luar sana pun tidak tahu hal ini.

Simbol ‘angin luar’ atau ‘kitaran dalam’ tersebut sebenarnya perlu ditetapkan mengikut situasi bagi membantu mengurangkan penggunaan bahan api, dengan kata lain ia dapat menjimatkan minyak jika kena gayanya.

Bahkan menurut Dr Aid Fawzal jika kereta tersebut berjemur seharian di bawah terik matahari dan bila kita hidupkan enjin, penggunaan simbul ‘angin luar’  dikatakan dapat membantu mengurangkan haba panas dalam kereta.

Untuk lebih detail, jom baca perkongsian daripadanya.

Nak pakai fungsi ‘angin luar’ atau ‘kitaran dalam’ pada air-con ni?

Jawapan:

Gunakan fungsi ‘angin luar’ apabila mula masuk kereta yang telah berjemur panas. Ini kerana angin dalam kereta lebih panas drp angin luar. Fungsi ni akan bantu turunkan suhu dalaman kereta dengan gantikan dengan angin baru.

Bila dah kabin kereta dah mula sejuk, tukarkan ke fungsi ‘kitaran dalam’. Ini akan bantu sistem air-con anda berfungsi dengan lebih baik kerana hanya perlu menyejukkan angin yang separa sejuk berbanding angin luar yang panas. Secara langsung dapat mengurangkan pengguna bahan api.

Akan tetapi, fungsi ‘kitaran dalam’ akan buatkan pengumpulan wap air drp pernafasan kita. Sebab tu cermin akan berkabus/berwap jika anda memandu di kawasan sejuk, pergunungan, kampung² atau sebelah pagi,

Tukarkan ke fungsi ‘angin luar’ untuk hilangkan kabus pada cermin depan.

Pening, tak tau nak pilih yang mana??

Sahabat saya, Jamadin Hayat (founder & chief mechanics di Ztechnica Automobile) mencadangkan korang guna fungsi ‘auto’ (automatic) pada sistem air-con korang jika ada.

Sistem auto pada air-con ni akan pilihkan fungsi yg mana paling sesuai.

Pada model² BMW, sistem auto air-con ni bergantung bacaan kepada AUC sensor.

AUC = Automatische-Umluft-Control (Kawalan peredaran semula udara automatik).

Jenama kereta² lain juga ada dengan nama sensor yang agak berlainan. Sensor² ini akan pantau kualiti udara & tahap kelembapan kabin.

Gunakan fungsi auto pada air-con korang kalau ada.

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


“Anak Rajin Makan ‘Brown Rice’, Tinggi Menggalah Jadinya…” – Dr Ni Senaraikan Kebaikan Lain Beras Perang, Rugi Tak Tahu!

Mungkin tidak semua suka makan nasi yang dimasak daripada beras perang. Ada mengatakan rasanya tawar dan menyebabkan kurang berselera untuk dijamah. Pun begitu, apa kata anda bertukar makan beras perang untuk tujuan mengambil manfaat dan khasiat terkandung di dalam setiap butiran beras perang tersebut.

Mungkin tiada siapa menyangka di  dalam Brown Rice ada 88% manganese. Bila satu makanan tu ada manganese, ia bantu baiki kesihatan dan perkembangan tulang. Kalau gabung dengan kalsium, zinc dan copper, manganese sokong ketumpatan mineral dalam tulang.

Begitulah kenyataan yang diberikan oleh Dr Rizal Abu Bakar di akaun facebooknya.

Manfaat Brown Rice

Kalau anak-anak rajin ambil brwon rice, cepatlah membesar. Tinggi menggalah jadinya.

Kajian dapati makanan ada manganese kurangkan kerapuhan tulang belakang wanita dewasa. Kes berkaitan osteoporosis akan menurun.

Manganese ni adalah sejenis anti oksida yang halang sel dari rosak kerana factor radikal bebas. Seperti yang kita tahu radikal bebas sebabkan penuaan, penyakit jantung dan kanser.

Yang paling tidak disangka ialah manganese ni bantu stabilkan gula dalam darah. Indeks glisemik brown rice ni lebih rendah dari beras putih biasa. Maka tak berlakulah insulin spike. Lega pankreas.

Insulin berlebihan ni boleh jadi toksid kepada otak. Terutama pada bahagian hippocampus – pusat memori.

Kalau manganese tak cukup tubuh tak dapat gunakan nutrien. Contoh nutrient yang jadi mangsa ialah choline, thiamin, vitamin C dan E. Choline penting untuk belajar.

Kita tahu vitamin C penting untuk kuatkan sistem imun. Penting untuk cantikkan kulit. Rugikan kalau manganese tak cukup. Tak dapatlah vitamin C diserap.

Manganese ni akan jadikan pergerakan aliran elektrik dalam sel otak lebih efisyen. Hasilnya otak jadi lebih power. Tak jadi lagi insiden macam wifi tinggal satu bar.

Ini baru satu bab dalam Brown Rice. Belum masuk bab Folic Acid, Iron, Niacin, Thiamin, Pyridoxine, Pantothenic Acid, riboflavin, fosforus, Magnesium dan Selenium. Bayangkan betapa banyak kelebihan brown rice ni

Brown rice masuk kategori gluten free. Siapa yang gluten intolerance mungkin akan dapat manfaat bila ambil brown rice. Satu lagi ialah bab nak turunkan berat badan. Bolehlah cuba Brown Rice ni.

Apa yang menarik ialah hasil kajian ke atas 74,000 wanita. Ambil Brown rice bukan saja kecilkan pinggang, malah lemak di perut menjadi semakin kecil. Menarik tak bab kecil pinggang hilang lemak ni?


Wanita Bergelar Ibu Selalu Lupa Diri. Lupa Dirinya Penat & Perlu Perhatian. Deep!

Jika dahulu sebelum kahwin, wanita itu ada masa untuk dirinya. Ada masa untuk belai dirinya.

Namun, kini sebaliknya  apabila punya keluarga sibuk termasuk menguruskan hal suami dan anak-anak.

Bukan wanita itu tidak ikhlas tetapi semua dilakukan demi kebahagiaan keluarganya. Hingga dia lupa ‘menjaga’ dirinya sendiri.

Namun, dalam kecintaaan untuk bahagiakan keluarga, para ibu harus jaga diri supaya kekal sihat. Apa yang pasti, sayangilah diri anda.

IKUTI PERKONGSIAN INI.

Ibu memang selalu lupa diri.

Baju anak dia yang beli
Baju suami dia yang uruskan
Tapi baju sendiri?

Makan anak dia siapkan
Makanan suami dia hidangkan
Makanan sendiri?

Anak sakit dia uruskan
Suami demam dia temankan
Sakit sendiri?

Bukankah itu tanda lupa diri?

Bila bersama anak-anaknya :

– Dia lupa dirinya belum makan
– Dia lupa dirinya belum mandi
– Dia lupa dirinya belum rehat lagi
– Dia lupa dirinya belum tidur lagi

Bila suaminya ada disisi

– Dia lupa dirinya sedang kepenatan
– Dia lupa dirinya juga perlukan perhatian
– Dia lupa dirinya juga perlukan belaian
– Dia lupa dirinya juga perlukan layanan

Wahai ibu
Sayangilah dirimu
Kasihanilah dirimu

Sayangi diri sendiri
Bukan bermakna engkau pentingkan diri

Sayangi diri sendiri
Bukan bermakna engkau abaikan anak dan suami

Ianya umpama
Engkau sedang mengisi tangki minyak sendiri
Supaya engkau mampu menyayangi mereka semua dengan lebih hebat lagi

Sayangilah dirimu wahai ibu
Kerana jika engkau menderita
Maka menderitalah seluruh ahli keluarga
Dan jika engkau bahagia
Maka berbahagialah seluruhnya
Kerana engkau begitu berharga

Kredit: Taufiq Razif


Rupanya Kehadiran Anak Dalam Hidup Menjadikan Kita Ibu Bapa Yang Hebat. Ini Sebabnya!

Bersyukurlah jika kita dianugerahkan anak yang sering mengingatkan kita tentang kealpaan kita.

Anak yang mengingatkan kita tentang solat.
Anak yang mengingatkan kita tentang bahasa pertuturan kita.
Anak yang mengingatkan kita supaya bersabar.
Anak yang mengingatkan kita tentang riak dan kesombongan kita.
Anak yang mengingatkan kita tentang pakaian kita.
Anak yang mengingatkan kita untuk bersyukur dengan rezeki yang ada.
Anak yang mengingatkan kita untuk membantu orang yang memerlukan.
Dan anak yang mengingatkan kita tentang kematian.

Anak adalah ujian dan anak juga adalah rahmat buat kita. Kita bukan sahaja mendidik anak, anak juga banyak mendidik kita untuk menjadi insan yang lebih baik dan bertakwa.

Lapangkanlah dada menerima peringatan dan nasihat daripada anak walaupun anak itu adalah anak kecil kerana bukankah didikan kita jugalah yang menjadikan anak sebegitu?

Noor Afidah Abu Bakar
Sumber: Parent Connect Consultancy


“Takut Situasi Babitkan Pengasuh & Anak” Harris Alif Syukur Ibu Bantu Pantau Pembantu Jaga Anak

Bergelar bapa dalam usia yang muda bukan alasan untuk seseorang tidak melunaskan tanggungjawab yang digalas.

Dengan pelbagai ilmu keibubapaan yang boleh diperoleh di hujung jari, semuanya menjadi mudah asalkan ada kemahuan untuk menuntut ilmu.

Pelakon dan pengacara, Harris Alif, 23 yang sudah tujuh bulan bergelar bapa kepada cahaya mata pertama, Eviee Khadeeja hasil perkahwinannya dengan pelakon Intan Ladyana mengakui semakin seronok mengecapi gelaran sebagai seorang bapa.

Sebagai individu yang baru bergelar bapa apatah lagi dalam usia yang masih muda, Harris kini banyak memberikan tumpuan penuh untuk menikmati proses tumbesaran buah hatinya.

Menurut pengacara program realiti kanak-kanak, Generasi Z ini dalam pada seronok bergelar bapa sudah tentu ada cabaran juga yang perlu dihadapi.

“Yang seronoknya tentulah sebab ada anak, tetapi pada masa sama keseronokan itu hadir bersama tanggungjawab yang semakin bertambah. Untuk menggalas tanggungjawab itu juga bukanlah satu perkara mudah.

“Sebelum bergelar bapa, saya bukanlah individu yang pernah rapat dengan bayi, jadi saya kurang biasa dengan bayi. Tapi, apabila sudah menjadi bapa sejak tujuh bulan lalu, banyak yang berubah dan saya belajar untuk biasakan diri.

“Antara cabaran lain adalah untuk bangun di tengah malam. Tapi, saya dan Intan saling bertolak-ansur dan bahagikan masa.

Komunikasi itu penting untuk memastikan semuanya berjalan lancar. Bukan saja untuk kami sebagai ibu bapa, tetapi juga untuk anak kami,” katanya.

Selain daripada itu bekas pelakon drama bersiri kanak-kanak Geng Bas Sekolah ini turut tidak terkecuali mempunyai perasaan risau dan bimbang akan keselamatan anaknya ketika dia dan Intan keluar bekerja.

Melihat banyak isu membabitkan keselamatan anak ketika di bawah jagaan pengasuh, Harris juga tidak menafikan timbul rasa trauma dengan insiden-insiden yang berlaku dan banyak dilaporkan serta dikongsi di media sosial dan portal berita tanah air.

Justeru itu menurut Harris, dia dan Intan memilih untuk tidak menghantar anak kepada pengasuh. Sebaliknya pasangan ini mengambil khidmat pembantu rumah, tetapi pada masa sama ibu Harris membantu untuk menjaga Eviee memandangkan kediamannya juga tidak jauh dari rumah mereka.

“Apabila melihat banyak situasi membabitkan pengasuh dan anak jagaan mereka, saya jadi takut. Kalau ada CCTV (kamera litar tertutup) dan ada sesuatu perkara tidak diingini berlaku, kita tak mampu elak,” katanya.


Rupanya Tak Susah Tanam Tomato Kecil Ni. Kena Tahu Teknik Yang Betul. Ikuti Cara Ni.

Sejak akhir-akhir ni ramai yang gemar bercucuk tanam. Termasuk tanaman tomato yang merupakan sejenis tumbuhan yang mudah ditanam dan cepat berbuah, ia adalah tanaman yang berbuah hanya semusim.

Buahnya memang sedap di makan mentah sebagai ulam. Selain beli boleh cuba bercucuk tanam hanya mengunakan benih daripada buah tomato.

Ikuti perkongsian ini.

Ramai orang suka makan tomato. Ramai orang suka nak tanam tomato. Ramai juga berjaya tanam tomato. Tapi tak kurang ramainya juga yang kurang berjaya dalam menanam tomato.

Saya hanya sekadar nak berkongsi pengalaman saya dalam menanam tomato.

1. Kalau memang nak tanam sekadar untuk makan, bukan sebab nak kumpul baka baka tertentu, cadangan saya? Guna biji benih dari benih fresh yang boleh beli dari pasar ke Mydin ke Giant ke kedai runcit ke. Pemerhatian saya, benih fresh jauh cepat akan bercambah.

2. Cara nak ambil benih? Ambil sebijik dari tomato yang dibeli, potong, kumpul yang bijik bijik dalam tomato tu, masukkan dalam segelas air, lepas tu letak air putih, kacau kacau kacau sampai biji dia terlerai dari yang selaput lendir tu, bilas sampai puas hati, keringkan. Dah kering, boleh terus tanam.

3. Saya menyemai akan mula dengan menggunakan tupperware. Letak tanah dalam seinci, letak benih, kemudian kambus semula dengan tanah. Kalau benih halus, kambus pon nipissss je tau. Lepas tu jangan lupa spray pulak tanah tu. biar lembap, tapi jangan sampai bertakung. Kemudian saya akan tutup tupperware dan letak di tempat cerah. Kenapa semai dalam tupperware? Senang, tak payah risau tanah kering atau terlebih siram. Tunggu hingga benih bercambah, sila bukak penutup tupperware.

4. Bila benih dah bercambah, jangan tunggu lama sangat untuk dialih, saya alih sewaktu dia baru 2 daun. Saya akan banjirkan tupperware tersebut dengan air, dan saya tarik perlahan-perlahan cambahan tomato tersebut dan alihkan ke dalam tray semaian. 1 lubang untuk 1 anak pokok. Dedahkan pada cahaya dan siram macam biasa.

5. Setelah nampak akar dah memenuhi lubang semaian dan daun dah 4, anak pokok tadi saya akan alih ke cup yang lebih besar. Setiap kali alih, saya akan tanam anak pokok lebih dalam dari semasa dia di bekas sebelumnya. Ini kerana, di batang pokok tomato akan ada bulu bulu halus, dan bulu bulu halus ini akan menjadi akar sekiranya ianya berada dalam tanah. Lalu, untuk dapatkan pokok tomato yang gagah, berakar banyak dan berbatang tegap, pokok tomato amat digalakkan ditanam dalam.

6. Setelah dalam 2 minggu dia didalam cup tadi, atau apabila anak pokok sudah mempunya 6 daun, boleh lah dialih ke tanah/polibeg/pasu/tong atau apa saja bekas pilihan anda. Semasa saya alih, saya buang 2 daun yang paling bawah sekali, dan saya tanam batangnya sehingga hampir ke daun yang ketiga. Ini untuk memastikan akar akan banyak dan pokok akan tegap untuk mengelakkan pokok mudah tuumbang ditiup angin.

7. Perkara paling penting saya rasa ialah, penggunaan sungkup. Sungkup amat penting bagi tomato kerana jika suhu dan kelembapan tanah terlalu drastik perubahannya, pokok tomato akan senang sakit. Apabila berbunga pula, bunganya nanti susah lekat dan akar gugur sahaja (rugi)

Saya hanya gunakan rumput kering sebagai sungkup. Tengok orang mesin rumput di tepi jalan, kutip saja, free

8. Siram macam biasa lah 2 kali sehari. Seat back and rileks. Tunggu buah masak, petik, makannnnn hehe.

Selamat mencuba!


“Wanita Perlu Ada Harta Sebelum Kahwin.”Pesanan Lelaki Ni Viral Hingga 97K Share!

Hidup tidak selalunya indah. Ada kala rumahtangga dilanda ombak. Ketika itu, segala kebahagiaan yang disulam musnah begitu sahaja.

Bagi wanita yang bergelar isteri, ditinggalkan suami begitu terkesan dalam diri. Lebih lagi jika tiada berharta. Kesukaran hidup mula terasa apabila mengalami kesempitan hidup, maklumlah segala hal sebelum ini diuruskan suami.

Ikuti lanjut kenapa wanita perlu ada harta sebelun kahwin. Ikuti pesanan perunding hartanah ini.

WANITA PERLU BERHARTA

Saya galakkan wanita ada harta sebelum jadi isteri tercinta. Kita tak boleh jangka apa akan berlaku pada kita.

1. Usahakan ada simpanan sendiri sebelum jadi isteri.

2. Jika dapat belilah sebuah rumah pelaburan sebagai persediaan.

3. Jika suami tercinta beri duit nafkah, ushakan buat simpanan sendiri. Jangan belanja semuanya.

4. Jika suami tiada wawasan kewangan, rahsiakan berapa simpanan yang ada. Tak cerita semua bukan dosa.

5. Jangan serahkan masa depan pada orang lain, rancang masa depan sendiri.

6. Belajar bawa kenderaan dan ada lesen sendiri.

7. Buat catatan setiap perbelanjaan. Tahu setiap wang kita kemana.

8. Suami hanya pinjaman tuhan sahaja. Bila bila masa boleh dijemput pergi atau digoda oleh wanita misteri.

Bersedia sebelum datangnya ujian dan badai melanda.

“Alahhh lelakikan ada?”
Bersedialah hadapi bencana

Semoga berjaya

Sumber: Azizul Azli Ahmad.


“Nanti Kita Sakit, Siapa Yang Akan Jaga Kita.” Suami Kongsi Cerita Supaya Lebih Hargai Isteri

Benar apabila bergelar suami isteri ini, banyak cabarannya. Jika aturannya dilakukan dengan sempurna pastinya bahagia menjelma. Pastinya, kehidupan rumah tangga merupakan medan untuk kita suami isteri belajar lebih menghargai dan mensyukuri nikmat.

“Salah isteri, walau sekecil-kecil salah, kita perbesarkan…salah diri sendiri, walau sebesar-besar salah pun, kita buat tak nampak, buat tak tahu…”

Dalam rumahtangga, kenapa setiap kali bergaduh, setiap kali berbalah, isteri selalu yg kena mengalah…?

Nak kata ego, dua-dua ada ego, tapi kenapa isteri yg selalu turunkan egonya dulu lalu memilih utk mengalah?

Kadang-kadang bagi seorang isteri, lebih baik dia mengalah, walaupun dia tak salah, sebab dengan mengalahlah dia tak kehilangan org yg dia cinta, org yg dia sayang….

Kita yg dah jadi suami ni ja yg tak sedar. Yg kita tahu, kita selalu betul…teguran isteri tak nak dgr, nasihat isteri tak nak terima…

Isteri tu sapa nak tegur kita? Isteri tu sapa nk nasihat kita? Kita ni suami, S.U.A.M.I…ketua keluarga, cukup-cukup sempurna dah, takde cacat cela, langsung tak buat salah, langsung tak buat dosa…

Perfect!

Jangan salahkan isteri

Semua salah isteri…semua dia berdosa…

Hebat sgt ke kita ni tuan-tuan? Kita ni, kuman seberang laut kita nampak, gajah depan mata kita tak nampak tuan-tuan…Isteri cakap sikit, kita balas,

“Aah, kau tahu apa…aku tahu la apa aku buat”

Sombongnya kita, takabburnya kita…sampai isteri xbleh nak kata apa langsung, xbleh nak bersuara…itu tanda kita suami yg baik ke tuan-tuan?

Nanti kita sakit, siapa yg akan jaga kita? Jadi apa-apa kat kita, siapa yg akan membesarkan anak-anak kita? Kita hilang upaya, cacat, tak bleh keje, lumpuh, xbleh bangun, siapa nak cuci kencing berak kita? Siapa nak suap kita makan? Siapa nak kluar berkerja sara kita? Cari duit utk keluarga?

Tu pompuan yg selalu kita sakiti tu, yg selalu kita buat bagi menangis tu…isteri kita tu la…siapa lagi…

Time tu baru nak nangis? Nak bersyukur? Nak berterima kasih? Nak rasa menyesal? Itu pun kalau isteri masih ada lagi disisi…kalau dia dah pergi, jaga la diri sendiri.


Buat Kek Gulung Swiss Mudah Guna Kuali Je. Idea Superb, Ibu-Ibu Jom Cuba!

Kata pepatah nak seribu daya, tak nak  seribu dalih. Jika kita rajin semua benda pasti akan jadi.

Untuk ibu-ibu yang buntu tidak tahu menu apa untuk hidangan minum petang buat seisi keluarga, cuba resipi mudah ini. Mungkin sebelum ini anda hanya membeli di kedai sahaja, kali ini pikat selera anak-anak dengan buat sendiri Kek Gulung Swiss. Jika buat dihujung minggu, boleh ajak anak-anak bantu anda di dapur.

Apa kata cuba resipi viral Kek Gulung Swiss yang hanya menggunakan kuali sahaja. Menarik bukan, jom semak resipinya!

Bahan-bahan yang diperlukan ialah:

 Cara-caranya ialah:
#1 Campurkan kuning telur, minyak zaitun, susu, mentega dan gula ke dalam satu bekas. Kacau adunan itu sehingga sebati dan tambahkan tepung sedikit demi sedikit dan kacau lagi.

#2 Pukul 3 biji putih telur perlahan-lahan dan tambah putih telur lagi apabila ia mula mengembang. Pukul sehingga putih telur itu mengeras dan gebu.

#3 Satukan adunan tepung dan putih telur tadi dan kacau sehingga sebati.

#4 Sapukan kuali dengan sedikit minyak zaitun dan tuangkan adunan kek ke dalam kuali. Pastikan kuali tidak dipanaskan dan tiada gelembung udara dalam adunan kek tersebut.

#5 Dengan menggunakan api yang kecil, bakar kek tersebut selama 6 minit. Pastikan anda memeriksa keadaan api di bawah kuali. Apabila bahagian atas kek mula berubah warna, balikkan kek tersebut dan bakar selama 2 hingga 3 minit lagi.

#6 Selepas kek masak, keluarkan dari kuali dan letakkan di atas kertas minyak. Sebagai pilihan, anda boleh meletakkan krim atau jem untuk menambahkan lagi keenakan rasa dan meningkatkan persembahan kek supaya menjadi lebih menarik.

#7 Gulungkan kek tersebut dan potong.

Kek yang lazat sudah tersedia untuk dimakan. Sangat mudah dan menyelerakan bukan?

Tips untuk mendapatkan putih telur yang kembang dan gebu dalam masa yang singkat:
♥ Letakkan mangkuk berisi putih telur di dalam peti beku atau selama 7 minit sebelum dipukul sehingga kembang.

♥ Putih telur yang lebih sejuk akan mengambil masa yang singkat untuk mengembang sebelum ia dikaup balik untuk dicampur dengan adunan yang lain.

Sumber: malaysiabolehbro.com


3 Hari Di Hospital Akibat Jangkitan Kuman, Shahida “Doakan Saya & Baby Sihat Ya”

Orang ramai sedia maklum bahawa usahawan, Datin Seri Nur Shahida kini sedang sarat hamil 8 bulan. Selepas tiga hari menerima rawatan di hospital, Shahida berkongsi perkembangan terkini dirinya.

la susulan jangkitan kuman yang dialami, sekaligus menyebabkan isteri kepada Datuk Alif Syukri ini memohon ramai mendoakan yang baik-baik buat dirinya serta bayi yang sedang dikandung.

“Ramai tanya saya dah nak sampai masa bersalin ke? Belum lagi, saya tak sihat dah tiga hari dekat hospital.

“Ada jangkitan kuman. Doakan saya dan baby sihat ya. Tak senang juga duduk sini lama-lama sebab anak-anak di rumah pun tak sihat juga,” tulisnya dalam perkongsian di laman Instagram.

Meninjau di ruangan komen, rata-rata memberi kata-kata semangat dan seterusnya mendoakan yang terbaik buatnya.


Anak-Anak Sakitkan Hati! ‘Tok Sidang’ Pesan 3 Benda Ni Jangan Keluar Dari Mulut Ibu Ayah

Betul lah kata pepatah, mulut ni ibarat sebilah pisau. Walaupun secara zahirnya tak mampu membunuh, tetapi boleh melukakan hati seseorang dan sukar untuk dilupakan.

Anak-anak masa kini, tak sama dengan zaman dahulu. Corak didikan juga tidak sama, apatah lagi tingkah laku. Kalau dulu, nak marah ibu ayah pun fikir banyak kali tau! Zaman sekarang, ibu ayah sendiri pula yang dimarahi oleh anak-anak. Hmmm…

Bagaimanapun, sebagai ibu bapa perlu ingat, mereka itu zuriat kita. Bila hampir dalam situasi sebegini, ibu ayah jangan sesekali melatah untuk menyebut 3 perkara yang disenaraikan oleh suami kepada pelakon, penerbit dan pengarah, Shiela Rusly, iaitu Jinggo atau lebih dikenali di laman sosialnya sebagai Tok Sidang. Semoga jadi panduan bersama.

Tok Sidang nak nasihatkan diri sendiri jugak pada anak anak keturunan GENERASI Tok Sidang bila komer dah jadi MAK BAPAK nanti bior bueh macamane anak anak kite, bior deme nyakitkan hati kite MAK BAPAK macamane sekali pon jangan haruih terkeluo dari mulot kita 3 pekara ni…
.
1. JANGAN BUANG ANAK KITA
2.JANGAN SESEKALI NGALAU ANAK KELUAR RHUMOH
3. JANGAN SESEKALI KITA NI MAK BAPAK TAK NGAKU ANAK KITE

sebabnye bila anak anak TERASA HATI merajuk bawok hati jauh… bila kite ni MAK BAPAK terasa rindu…terasa sayu… mane nak carik deme… mane nak di cokah kan?
.
Hadoiiii makkkkk aiiiii shahdu lak hati Tok Sidang ni…🙁☹

Perkongsian ini dimuat naik di laman Instagramnya baru-baru ini sebagai kapsyen sebuah video. Jinggo dalam video tersebut meluahkan rasa sedih apabila selama ini bekerja bersama-sama anak sulungnya, Haq.

Namun terpaksa berseorangan apabila anaknya itu jatuh sakit. Perkara ini dikaitkan dengan dirinya yang sudah berusia, cepat rasa sensitif dan diumpamakan perasaan ini seperti ibu ayah yang menunggu anak-anak di kampung.

Meninjau di ruangan komen, ramai yang bersetuju dengan pendapat yang diberikan oleh Tok Sidang ini. Malah, ada juga antara follower yang menyimpan cita-cita untuk jadi ibu ayah terbaik buat anak-anak pada masa akan datang.


“Kami Simpan Di Sini Kenangan Bersama.” Hajat Menaiki Jet TUDM Tercapai, Adik Irfan Meninggal Dunia

Adik Muhammad Irfan Muhammad Irfan Mikael telah menghembuskan nafas terakhir dan meninggal dunia tepat jam 12.30 malam tadi di kediaman keluarganya di Guar Syed Alwi, Kangar, Perlis.

Berita duka ini dikongsikan menerusi laman Facebook Friends of Childhood Cancer Northern

BERANGKAT PULANG

Innalillahiwainnailahirojiun

“Telah berpulang seorang wira kanser kepada Maha Pencipta sebentar tadi.Irfan Mikael Mohd Syukri telah menghembuskan nafas terakhir tepat jam 12.30 malam di kediaman keluarganya di Guar Syed Alwi kangar Perlis.

“Semoga rohnya dicucuri rahmat dan diletakkan di kalangan para Syuhada.Salam takziah kepada Puan Mazatul Rohana sekeluarga.Kami simpan disini kenangan bersama anak kanser Irfan.

Tenang dan damailah wahai jiwa menuju pulang kepangkuan Tuhan.

Kisah Arwah yang berjuang melawan penyakit kanser leukemia ALL (Acute Lymphoblastic Leukemia) tular sebelum ini kerana ingin menaiki pesawat juang Tentera Udara Diraja Malaysia (TUDM) di Pangkalan Udara Butterworth.

Hasrat tersebut dipenuhi oleh pihak TUDM. Malah, arwah juga berkesempatan melawat Pusat Simulator Pejuang dan merasai pengalaman mengendalikan simulator F/A-18D.

Adik Irfan turut diberi peluang menyarungksn persalinan lengkap ‘flying suit’. Itulah gambar terakhir arwah  yang boleh dijadikan kenangan oleh ahli keluarganya.

Al-Fatihah buat arwah adik Irfan, semoga ahli keluarga kuat dan tabah dengan dugaan ini.


Resipi Aiskrim Homemade Paling Simple Guna 4 Bahan Aje, Manis Gulanya Boleh Kontrol!

Tentu ramai yang suka makan aiskrim. Jika boleh hari-hari nak menjamah pencuci mulut ini. Tapi tak kan nak beli hari-hari, hargapun mahal dan ada yang manis.

Jadi apa kata buat sendiri aiskrim di rumah. Mudah, sihat dan jimat. Malah rasa manis pun kita boleh kontrol. Jom cuba buat!

Resepi Aiskrim homemade.

Bahan-bahan

1.Susu cair 1 tin
2.Susu pekat 2sudu besar penuh (nak manis lagi boleh tambah)
3.Ovalet 1sudu besar
4.Milo 3 sudu besar nak letak lebih pun boleh lagi sedap.

Penyediaan:

Semua bahan-bahan tadi dikisar dengan pengisar selama 2 hingga 3 minit. Pastikan semua bahan-bahan ada termasuk ovalet yang akan membuatkan aiskrim mengebu.

Apabila sudah sebati. Simpan aiskrim dalam bekas kedap udara di bahagian sejuk beku.

Bagaimanapun, bagi yang tak suka manis, boleh kurangkan susu.

Jika nak rasa lebih sedap, tabur coklat atau milo atas aiskrim. Memang macam di kedai!

Selamat mencuba!


Potong Kuku Suami Nampak Biasa Aje, Tapi Inilah Antara Bonding Penguat Kasih Suami Isteri.

Apabila menyentuh mengenai bonding dengan suami isteri, tidak perlu masa yang khas, sebenarnya ada rutin kehidupan yang boleh jadi bonding bersama suami tanpa kita sedar.

Malah, amalan orang tua-tua dulu adalah bonding paling kuat yang boleh dijadikan teladan. Berbanding sekarang segelintir suami isteri sibuk dengan gajet.

Ikuti perkongsiannya.

BONDING POTONG KUKU

Untungkan orang tak sihat. Balik dari oustation makan terhidang atas meja,sup sayur,ikan kerisi kegemaran saya.

Baru je nak makan tiba tiba wife cakap jangan makan dulu. Meh sini jari tu nak potong kuku.

Ya Allah. Rupanya kuku saya dah macam pontianak. Malu weh bila kuku panjang kena tegur kat wife. Patutlah wife pandang semacam je sebelum makan.

Time makan tu,wife layankan apa yang saya nak makan. part ini saya mula sebak. teringat mak layan ayah dulu. mak tengok je ayah makan,ayah ajak makan pun mak tak makan,nak bagi suami dia betul betul kenyang,barulah mak makan.

ORANG DULU BONDING KUAT

Orang dulu bonding mereka kuat. Betul betul mereka layan pasangan. Bila bercakap beri tumpuan,ada interaksi antara mereka. Bersembang,senyum,sedang makan tu sempat lagi bermanja,siap bersuapan lagi.

Zaman ini waktu makan still lagi mengadap screen. Main HP,makan depan TV. Tangan sumbat nasi,tapi mata kat screen. Sedangkan waktu makan itu adalah masanya untuk kita bercakap dengan keluarga. So please ubah semua itu.

ORANG SEKARANG SIBUK BONDING DENGAN GAJET

Zaman sekarang,15 minit itu sangat berharga jika kita betul betul beri tumpuan kepada keluarga berbanding 24 jam dirumah tetapi banyak masa dengan gadget,depan tv.

Akhirnya hubungan jadi toksik. Bercakap pun dalam hal hal penting sahaja. Paling teruknya bercakap sebab gaduh. Buka mulut je gaduh,tutup mulut tapi mata depan tv,layan gadget. Anak anak layan game,layan kehidupan mereka sendiri.

Tiada lagi senyuman,gelak tawa,riuh rendah dalam rumah. Sedangkan kita perlu setiap hari bercakap dengan positif,ada rasa simpati terhadap pasangan dan keluarga,ada masa nak bergurau dengan isteri dan anak anak.

KENA UBAH CARA HIDUP

Apabila isteri stres,anak anak akan dibesarkan dalam suasana stres. Maka anak anak akan kesunyian. Sebab itu tidak pelik jika ada kanak kanak juga mengalami masalah mental.

Hari ini,perlunya masa emosi untuk keluarga. 1 jam itu betul betul fokus melayani keluarga. Tiada HP,tiada TV,tiada urusan kerja. Bagi attention kepada pasangan. Dengar cerita mereka,dengar rasa hati mereka,banyakkan buat sentuhan kepada mereka,selalu beri senyuman atau flying kiss kepada pasangan.

Peluk eret isteri,paling kurang kena peluk pasangan 5 kali sehari,ya 5 kali,tak percaya buatlah. Layan isteri dengan baik. Nabi Muhammad s.a.w seorang pemimpin dunia,namun Nabi s.a.w akan jadi seorang suami apabila bersama dengan isteri isteri baginda.

Potong kuku pasangan beri bonding yang sangat kuat,rindu sangat sangat moment ini. Disitu ada sentuhan,sentuhan sampai ke hati. Tatap wajah pasangan,renung dalam mata dia,rupanya ada seribu bahasa kasih sayang dan cinta. Dari situlah hati akan tenang melihat pasangan.

Rupanya nak isteri itu tenang,suami wajib bina bonding terhadap pasangan. I love u,i miss u, usap jari,pegang bahu ini adalah ucapan dan perbuatan yang sangat mahal yang kadang kadang kita terlepas pandang.

Bina cinta,bina bahagia insyaallah ketenangan itu akan datang.

-EncikMatt-
#LelakiBurQa


Patutlah Rezeki Makin Sempit, Rupanya Dari Diri Sendiri. Padu Perkongsian Ini.

Sudah tentu semua orang inginkan sebuah keluarga bahagia dengan menjalani kehidupan yang sempurna di samping pasangan dan anak-anak. Menyediakan persekitaran hidup yang selesa kepada keluarga adalah impian semua orang termasuk rumah, kenderaan dan tiada masalah kewangan.

Bagaimanapun, setelah berpuluh tahun berkerja, kehidupan masih ditahap sama. Rezeki dirasakan makin sempit. Masih mendata tetapi anak makin bertambah begitu juga keperluan kewangan. Sehingga menjejaskan ekonomi keluarga.

DIRI KITA ADALAH PUNCA KITA MASIH MISKIN

Inilah 5 hal yang membuatkan kita masih miskin.

1. Banyak salahkan orang lain berbanding mencari kesalahan sendiri untuk diperbaiki.

2. Hidup asyik mengeluh. Tidak pernah berfikir untuk mencari solusi.

3. Duduk bergaul dengan hanya orang negatif. Mereka pantang jika ada orang positif dan tidak sekepala dengan mereka menjadi sebahagian daripada circle mereka.

4. Apabila ada orang lain memberikan solusi positif, kerjanya adalah mengkritik, mengecam dan mengentam solusi dan idea orang tersebut.

5. Salahkan takdir tanpa pernah berusaha.

Nota: Orang berjaya dan orang yang menjadi kaya adalah apabila mereka sendiri berusaha untuk memperbaiki taraf kewangan mereka tanpa mengharap pada orang lain. Mereka fokus untuk tambah nilai dalam diri. Mereka tidak salahkan orang lain dan mereka tidak mengeluh. Mereka cekal dan tabah menghadapi apa juga cabaran dan rintangan yang mendatang. Setelah sudah buat sehabis baik, mereka bertawakal. Inilah winner sebenar. Inilah orang berjaya. Inilah orang kaya.

Sungguh inspirasi perkongsian ini.Moga ia menjadi motivasi buat diri untuk menggalas tanggungjawab membahagiakan keluarga.


“Sesiapa Boleh Tolong Ubatkan Saya.” Ustaz Kazim Elias Rayu Ubati Penyakitnya, Komen Aeril Zafrel Curi Perhatian!

Pendakwah terkenal, Dato’ Ustaz Kazim Elias merayu kepada orang ramai untuk membantu mengubati penyakit yang ditanggungnya ketika ini.

Hal tersebut dikongsikan sendiri menerusi laman Facebook miliknya.

“Sesiapa yang boleh tolong ubatkan saya, tolonglah. Berat mata memandang berat lagi bahu yang menanggung. Pada Allah kita berserah,” tulisnya di laman Facebook.

Dalam perkongsiannya itu, beliau turut memuat naik sekeping gambar yang menunjukkan keadaan yang sedang dialami dibahagian tangannya.

Perkongsian berkenaan turut mendapat Reaksi dan komen daripada pengikutnya di laman facebook.

Rata-rata menyuarakan rasa simpati dengan penderitaan yang sedang dihadapi oleh pendakwah ini.

Malah, mereka turut menitipkan doa semoga penderitaan dan dugaan yang dilaluinya segera hilang dan diberikan kesembuhan dengan segera.

Dalam pada itu, komen pelakon Aeril Zafrel pada posting itu turut menarik perhatian warganet.

“Shooting kan ni ustaz?” tulis Aeril di ruangan komen status berkenaan.

Sehingga kini, pendakwah itu belum berkongsi lanjut mengenai hal tersebut.

Untuk rekod, tahun lalu ada laporan berita mengenai Kazim yang sedang sakit, dipercayai terkena buatan orang.

Perkara itu dikongsikan oleh keluarga beliau, yang tidak menolak dakwaan kesakitan yang dialami Kazim akibat terkena sihir.


Tak Rugi Datang Ke Hotel Ni Bersama Pasangan, Cipta Memori Sambil Nikmati pemandangan Sunset Indah!

Menghayati pemandangan sunset atau matahari terbenam di sofa sambil menikmati hidangan ringan pasti menimbulkan aura romantik buat pasangan suami isteri.

Lebih-lebih lagi yang sedang dalam mood berbulan madu. Jadi, tak lengkap andai percutian anda tidak berkunjung ke  aVi Lounge ini.

Itu antara keistimewaan yang anda bakal peroleh jika bercuti di Avilion Port Dickson. Angin sepoi-sepoi serta suasana sunyi membuatkan anda lebih tenang dan hilang seketika segala kekusutan minda dek bebanan kerja.

Selain itu, di sini juga menempatkan spa yang boleh anda kunjungi untuk mendapatkan rawatan urutan mahupun facial dengan harga yang cukup menarik.

Avillion Port Dickson menghadap Selat Melaka menawarkan chalet mewah yang direka seperti sebuah kampung nelayan Melayu tradisional. Ia menempatkan  ruang  menjamu selera dan kolam renang luaran yang besar.

Tidak sekadar itu sahaja, tetamu juga dapat menikmati WiFi percuma yang disediakan di seluruh resort. Kemudahan parking disediakan secara percuma.

Menariknya, suasana di chalet-chalet yang luas pasti membuatkan pengunjung rasa selesa dan ruang bilik yang dilengkapi perabot kayu dan penghawa dingin. Unit-unit tertentu menawarkan pemandangan taman. Beberapa unit pula menawarkan pemandangan laut dan sunset.

Terdapat sebuah katil sofa dan bar mini. Bilik mandi bersambung dilengkapi dengan tab mandi dan pancuran mandian hujan.

Manakala di bahagian balkoni luar menempatkan 2 kerusi santai untuk anda mengambil angin sambil menikmati pemandangan.

Bagi anda yang membawa ahli keluarga terutama anak-anak kecil, boleh mencuba pelbagai aktiviti. Salah satunya adalah Pet Farm di mana anak-anak boleh  menyaksikan burung, ayam dan pelbagai haiwan lain yang cukup jinak.

Bagi yang gemar mandi-manda, terdapat kolam untuk kanak-kanak serta kolam renang yang khusus untuk orang dewasa sahaja.

Dibuka pada tahun 1997, Avillion hotel mempunyai lima cawangan di Malaysia dan juga Indonesia. Terdapat 250 bilik tersedia di pusat percutian ini yang sesuai untuk pasangan yang ingin berbulan madu mahupun bercuti bersama ahli keluarga.

Sumber gambar: Instagram Elyana & Avillion PD ( Facebook)


Sweetnya Cara PU Amin Bantu Isterinya Uruskan Kelengkapan Percutian

Salah satu cari untuk mengekalkan keharmonian rumahtangga adalah sikap saling lengkap melengkapi antara suami isteri.

Sebagaimana yang digambarkan oleh personaliti Pencetus Ummah Amin yang baru-baru ini membawa keluarganya pergi bercuti ke Sabah.

Ketika muat turun gambarnya pergi bercuti , beliau melalui coretan ringkasnya memaparkan sikapnya menolong isteri menguruskan kelengkapan percutian keluarganya, lebih-lebih lagi isterinya kini sedang hamil.

Berikut perkongsiannya yang ringkas tetapi penuh intipati tersirat yang mengambarkan kasih sayang seorang suami.

Gambar ketika bercuti

Sumber: Instagram Pencetusumnah_amin


Ramai Cuba Petua Nak Kulit Cerah & Berseri. Tapi Cara Ni Betul Betul Paling Win, Guna Kunyit & Beras Je!

Menjelang raya yang bakal tiba ini, pastinya ibu-ibu sibuk nak menyediakan keperluan seperti pakaian dan juadah untuk pagi raya. Namun, penampilan diri jangan diabaikan. Kulit kusam dan tidak bermaya akibat kekurangan tidur, letih dengan urusan kerja dan rumahtangga, dan sebagainya lagi.

Justeru, lakukan tip ini jika mahu mendapatkan kulit wajah yang cerah berseri. Tidak hanya bergantung kepada produk yang mahal semata-mata, sebaliknya, anda hanya menggunakan bahan-bahan yang ada di dapur anda. Misalnya kunyit dan beras dikatakan boleh membantu mencerahkan kulit wajah.

Cara-caranya seperti bawah ini.

1. Kisar kunyit hingga hancur. Guna kunyit hidup lagi berkesan dari serbuk kunyit. Tidak perlu risau, wajah tidak akan menjadi kuning kerana bahan ini sudah campur dengan beras. (Kunyit 2-3cm).
2. Kisar beras yg direndam semalaman (setengah cawan beras).

3. Campur dua-dua bahan tadi kemudian sapu pada muka. Gosok perlahan-lahan (kalau muka jenis berjerawat jangan gosok, sapu je) dan tunggu 30 minit dah. Bilas dengan air. Lepas tu cuci muka dengan menggunakan pencuci muka jika wajah anda kuning.

Tip:

• Jika mahu tambah madu/yogurt/susu/ perahan limau nipis/putih telur pun boleh (pilih salah satu)

• Boleh simpan dalam peti sejuk jika ada lebih.